Odstránenie satanovho chvosta

Gnostická psychológia, meditácia a pôvody utrpenia

Samael Aun Weor

2013

Pôvodne vydané v španielčine ako „Mensaje de Navidad 1964-1965“ (1965) a neskôr pomenované študentmi „La Disolucion del Yo“

Preložené z anglického vydania „The Elimination of Satan's Tail“ (2007) od vydavateľstva Glorian

Obsah

1. Usporiadanie psychiky

2. Kundabuffer orgán

3. Ens Seminis

4. Sedem vesmírov

5. Psychické „ja“

6. Návrat a reinkarnácia

7. Rozdrvenie „ja“

8. Zápas protikladov

9. Technika meditácie

10. Extáza

O autorovi

Úvod

Usporiadanie psychiky

Začnime našu diskusiu, ktorú by sme mohli pomenovať „Intuícia.“ Najskôr musíme začať od základu: ľudskej bytosti. Odkiaľ sme prišli? Kam ideme? Aký je dôvod našej existencie? Načo sme tu? Prečo existujeme? Hľa, máme tu veľa otázok, ktoré musíme objasniť a vyriešiť.

Dieťa sa narodí a ako samozrejmosť mu je zadarmo dané fyzické telo, to je zrejmé. Toto fyzické telo je úžasné. Nachádza sa v ňom asi 15.000 x milión neurónov, ktoré sú v službách dieťaťa, a to ho nič nestálo.

Zmyslová myseľ

Počas rastu dieťaťa, jeho zmyslová myseľ sa otvára kúsok po kúsku. Táto zmyslová myseľ ako taká, dáva dieťaťu informácie prostredníctvom vonkajších zmyslových vnemov, a práve s informáciami poskytovanými prostredníctvom týchto vnemov, zmyslová myseľ vždy vypracováva obsah svojich pojmov. Vďaka tomu, naša súčasná myseľ nemôže nikdy nič vedieť o realite. Jej procesy uvažovania sú subjektívne, pohybujú sa v začarovanom kruhu: kruhu vonkajších zmyslových vnemov, to je zrejmé.

Teraz možno sami trochu jasnejšie pochopíte, čo je subjektívne uvažovanie ako také. No my musíme urobiť úplne rozlíšenie medzi subjektívnym uvažovaním a objektívnym uvažovaním.

Je zrejmé, že dieťa musí prejsť všetkými vzdelávacími procesmi: materská škola, základná škola, stredná škola a univerzita. Subjektívne uvažovanie je vyživované všetkými dátami, ktoré tieto rozdielne akademické inštitúcie predkladajú. Ale naozaj žiadna výchovná inštitúcia nemôže dať dieťaťu, mládeži alebo teenagerom existujúce údaje o tom, čo sa netýka času, o tom, čo je Realita.

Skutočne, špekulácie subjektívneho uvažovania nás vždy dovedú k intelektualizmu, do absurdnej oblasti utópie alebo v najlepšom prípade, k jednoduchým názorom subjektívneho typu, ale nikdy ku skúsenosti pravdy, nikdy k tomu, aby sme mohli zažiť to, čo sa nachádza mimo čas.

Na druhú stranu, k objektívnemu uvažovaniu nie sú žiadne inštrukcie, pretože neexistuje žiadna škola, ktorá by to učila, čo je naozaj hanbou a tým táto oblasť zostáva neprebádanou. Nepochybne, objektívne procesy uvažovania nás samozrejme vedú k presným a dokonalým postulátom.

Dieťaťu sa všade vždy dostáva subjektívneho vzdelania, pre neho neexistuje žiadna forma vyššej výučby. Všetky údaje, všetky akademické záležitosti, všetky rodinné záležitosti, atď., ktoré sa skrze zmysly dostávajú do subjektívnej mysle teenagera, sú iba empirické a subjektívne, a to je žalostné.

V ranom veku dieťa ešte nestratilo schopnosť úžasu. Je zrejmé, že dieťa sa na všetky javy pozerá s úžasom: tento úžas v ňom napríklad prebudí krásna hračka, s ktorou sa dieťa potom hrá. Táto schopnosť údivu postupne mizne, ako dieťa rastie, ako jeho zmyslová myseľ prijíma dáta z rôznych škôl. A nakoniec, príde okamih, v ktorom sa dieťa stáva mladistvým a kedy úplne stráca túto schopnosť údivu.

Bohužiaľ, údaje, ktoré sa mu dostanú zo strednej školy, základnej školy a z rôznych vzdelávacích centier, slúžia iba pre výživu zmyslovej mysle, a nič iné. Týmto spôsobom, týmto vzdelávacím systémom škôl, akadémií a univerzít, jediná vec, ktorú môžeme naozaj dosiahnuť, je vybudovať si umelú osobnosť.

Aby som vám o tomto mohol podať pravdivú výpoveď, tak vám poviem, že skutočne, vedomosti, ktoré ľudstvo študuje, nebudú nikdy slúžiť k vytvoreniu Psychologickej ľudskej bytosti. V mene pravdy, musíme jasne povedať, že témy, ktoré sú v súčasnej dobe študované na vzdelávacích inštitúciách, nemajú žiadny skutočný vzťah s odlišnými časťami nášho Bytia. Z tohto dôvodu tieto témy slúžia iba pre:

Po prvé: falzifikovanie vedomosti piatich centier organického stroja.

Po druhé: odobratie nám schopnosti úžasu.

Po tretie: rozvinutie zmyslovej mysle.

Po štvrté: vybudovanie u nás falošnej osobnosti.

Preto by malo byť jasné, že zmyslová myseľ v žiadnom prípade nedokáže u nás urobiť nijakú radikálnu transformáciu. Je naozaj dobré si uvedomiť, že zmyslová myseľ nás nikdy nemôže oslobodiť od automatickosti a mechanickosti, v ktorej nájdeme ľudí na celom svete, aj keď sa niektorí môžu javiť ako ľudia veľmi vzdelanej mysle.

Jedna vec je byť zvieracou ľudskou bytosťou, intelektuálnym zvieraťom, no rozhodne úplne inou vecou je byť skutočným Psychologickým človekom. Samozrejme, keď používam slovo "človek," tak myslím muža aj ženu. Ale to musí byť jasné.

Psychologický muž a žena

Narodili sme sa s nádherným fyzickým telom, ale v skutočnosti potrebujeme urobiť niečo viac. Vytvorenie fyzického tela nie je ťažké, pretože ho dostávame dedične, ale vytvoriť Psychologického človeka, to je ozaj náročné. Vytvorenie fyzického tela si nevyžaduje, aby sme potrebovali pracovať sami na sebe. No je úplne zrejmé, že na vytvorenie Psychologického človeka, musíme pracovať sami na sebe.

Skutočnosť sa má tak, že aby sme mohli vytvoriť Psychologického človeka, ktorý je skutočným Človekom v najúplnejšom slova zmysle, tak musíme usporiadať psychiku, ktorá je neusporiadaná.

Majster Gurdžijev povedal, že organický stroj nemá psychológiu. V tejto veci s ním musím rozhodne nesúhlasiť. Psychológia skutočne existuje v každom organickom stroji, ktorý mylne nazývame "človekom." Faktom je, že tento stroj je veľmi neusporiadaný. Ak je pravdou, že chceme vytvoriť skutočného Človeka, t.j. Psychologického človeka, potom je naliehavé a neodkladné, aby sme usporiadali psychológiu v tomto intelektuálnom zvierati.

Pozrime sa teda na rozdiel medzi intelektuálnym zvieraťom, mylne zvaným Človek a skutočným, autentickým Psychologickým človekom. Ak chceme takéhoto Človeka vytvoriť vo vnútri, potom musíme pracovať sami na sebe. Avšak, vnútri nás je boj, pretože zmyslová myseľ je úhlavným nepriateľom vyššej mysle.

Zmyslová myseľ sa stotožňuje s akoukoľvek okolnosťou. Napríklad, keď sa náhle ocitneme na bohatej hostine s množstvom jedla a s týmto jedlom sa stotožníme, tak sa premeníme na nenásytníkov, alebo ak sa stotožníme s vínom, tak skončíme opití. Ak máme pred sebou osobu opačného pohlavia, ktorá je fascinujúca a zaujímavá, tak sa s ňou samozrejme stotožníme a skončíme smilnením, alebo sa proste premeníme na cudzoložníkov. Vytvoriť Psychologického človeka za týchto okolností, týmto spôsobom, je nemožné.

Ak nejakým spôsobom máme začať pracovať na vytvorení Psychologického človeka, tak to bude z pravej, ozajstnej práce na sebe, bez toho, aby sme sa kedy stotožnili s akoukoľvek situáciou, pričom sa od okamihu k okamihu, od momentu k momentu neustále pozorujeme.

Existujú niektorí ľudia, ktorí majú mylnú predstavu o duchovnej ceste. Existujú spolky, školy, rády, lóže, náboženstvá, sekty, ktoré predstierajú, že usporadúvajú ľudskú psychiku prostredníctvom niektorých zlatých zásad. Niektoré komunity predstierajú, že prostredníctvom týchto zásad dosiahli niečo, čo nazývajú "očistenie" alebo "svätosť." Je naliehavé, aby sme všetko toto analyzovali.

Je zrejmé, že akýkoľvek druh etickej alebo náboženskej zásady, nikdy nemôže slúžiť ako vzor pre rôzne životné udalosti. Napríklad výrok, ktorý je zostavený vynikajúcou logikou, ako napríklad logika Ouspenského, nikdy skutočne nevytvorí nový vesmír, ani novú prírodu. Prísne sa podriadiť určitému výroku za účelom usporiadania našej psychiky by bolo absurdné. Samozrejme to by znamenalo, že sa premeníme na otrokov.

Preto je vhodné, aby sme naozaj pouvažovali o mnohých etických katalógov a morálnych kódexov, ktoré sa berú ako zlaté výroky.

Okrem toho, máme toho ešte veľa, čo je potrebné analyzovať pred vstupom do činnosti organizácie psychiky. Napríklad otvorený, verejný výrok, aj keď veľmi múdry a dokonalý, môže byť stále nepochybne nepravdivý, alebo ešte horšie, zámerne nepravdivý.

Preto, aby bolo možné očakávať transformáciu vo vnútri seba samého, musíme sa stať trochu viac individualistickými. Nehovorím, aby sme sa stali sebeckými: tento výrok musíme pochopiť. Musíme sa naučiť lepšie myslieť, nezávislejším a dokonalejším spôsobom, iným, ako prostredníctvom mnohých zlatých výrokov, a ako už bolo spomenuté, cez aforizmy, ktoré celý svet považuje za dokonalé. Tieto výroky nebudú nikdy slúžiť ako vzory pomocou ktorých dosiahneme autentickej transformácie a usporiadanosti psychiky v sebe samom.

Skutočnosť je taká, že aby sme sa dostali k jadru veci, ako usporiadať vnútornú psychiku, tak za sebou musíme nechať všetok subjektívny racionalizmus. Konfrontovať naše vlastné chyby tak, ako sú, bez toho, aby sme ich ospravedlňovali, neznamená, že musíme pred nimi utekať. Nepokúšajte sa ich ospravedlňovať. Je potrebné, aby sme sa stali vážnejšími v analýze. Musíme byť rozvážnejší, ucelenejší.

Ak naozaj nebudeme hľadať nejakú únikovú cestičku, potom môžeme pracovať na sebe, aby sme dosiahli usporiadanie Psychologického človeka a prestali byť intelektuálne zvieratá, ako sme teraz.

Základom je psychologické sebapozorovanie. Skutočne, je nevyhnutné, aby sme sa pozorovali od okamihu k okamihu, zo sekundy na sekundu.

Aký účel ma sebapozorovanie? Objavenie našich rôznych typov psychických porúch/defektov. No tieto defekty musia byť objavené pri čine, tým, že ich budeme priamo a uvážlivo pozorovať, bez vykrúcania, bez ospravedlňovania, bez akéhokoľvek typu úniku.

Keď objavíme defekt, vtedy a len vtedy, ho môžeme pochopiť. A keď sa ho pokúšame pochopiť, tak znovu opakujem, že musíme byť na seba prísni. Mnohí, keď sa pokúšajú pochopiť chybu, tak ju odôvodňujú alebo sa jej vyhýbajú, alebo sa ju snažia pred sebou skryť. To je absurdné.

Niektorí malí gnostickí bratia a sestry, pri objavení tohto alebo tamtoho defektu, začínajú vo svojej mysli, ako sa hovorí, vo svojej teoretickej mysli vytvárať špekulácie. To je veľmi vážne, pretože - ako som už povedal a v tomto okamihu znovu opakujem - špekulácie jednoduchej subjektívnej mysle končia v oblasti utópie, to je zrejmé.

Z tohto dôvodu, ak chceme pochopiť určitú chybu, potom jednoduché subjektívne špekulácie musia byť odstránené, a na to, aby sme ich mohli odstrániť, je potrebné, aby sme túto chybu priamo pozorovali. Len takto, prostredníctvom správneho pozorovania, je možné napraviť tendenciu špekulovania.

Hneď ako sme úplne pochopili akýkoľvek psychický defekt, vo všetkých úrovniach mysli, potom si môžeme dopriať luxusu, že ho rozbijeme a zlikvidujeme, zredukujeme ho na prach, na kozmický prach. Avšak nesmieme zabúdať, že myseľ sama o sebe nemôže radikálne zmeniť vôbec žiadny defekt. Myseľ sama o sebe môže akýkoľvek defekt označiť rôznymi názvami, presunúť ho z jednej úrovne do druhej, ukryť ho pred sebou alebo ho ukryť pred ostatnými defektmi, ale nikdy ho nemôže rozdrviť.

Mnohokrát som vysvetľoval, že potrebujeme vyššiu silu než je myseľ, silu, ktorá skutočne dokáže akýkoľvek psychický defekt zredukovať na prach. Našťastie, táto sila existuje v hĺbke našej psychiky. Jasne mám na mysli Stellu Maris, Pannu mora, variáciu nášho vlastného Bytia. Ona je derivát nášho Bytia. Ak sa sústredíme na túto silu, ktorá existuje v našej psychike, tú silu, ktorú niektoré civilizácie pomenovali ako Eset/Isis, iní Tonantzin, iní Diana, atď., potom nám bude poskytnutá pomoc a konkrétny defekt môže byť zredukovaný na kozmický prach.

Keď je zlikvidovaný akýkoľvek psychický agregát, živé stelesnenie tej či onej chyby, potom sa niečo oslobodí: to je to, čo sa nazýva Esencia. Je zrejmé, že v každej z týchto fliaš, ktoré sú známe ako "psychické agregáty," existuje uväznená Esencia alebo vedomie. Takže keď rozbijeme tú alebo tamtú chybu/fľašu, percento Esencie, ktoré sa tam nachádzalo alebo ktoré bolo v tejto fľaši uväznené, je oslobodené.

Zakaždým, keď je percento budhistickej Esencie oslobodené, ako fakt sa zvyšuje percento vedomia. Rovnako tak, keď rozbíjame tieto psychické agregáty, percento prebudeného vedomia sa násobí. A ak úplne zredukujeme na prach všetky psychické agregáty, podobne i vedomie sa prebudí vo svojej úplnosti.

Ak sa nám podarí rozbiť päťdesiat percent neľudských nežiaducich prvkov, potom samozrejme budeme mať päťdesiat percent objektívneho, prebudeného vedomia. Ale ak dosiahneme zničenie sto percent našich nežiaducich prvkov, potom = ako fakt, a vlastným právom – dosiahneme sto percent Objektívneho vedomia. Teda na základe neustáleho násobenia, naše vedomie bude žiariť vždy viac a viac, čo je zrejmé.

To, čo chceme, je absolútne prebudenie, a to je možné, ak budeme kráčať po správnej ceste. Ak urobíme opak, potom to nie je možné dosiahnuť. To je jasné.

V každom prípade, a to rovnakým spôsobom, akým zmenšujeme nežiaduce psychické prvky, ktoré nosíme v našom vnútri, odlišné siddhi alebo svetelné schopnosti budú rozkvitať v našej psychike. A keď dosiahneme budhistického vyhladenia, skutočne až potom dosiahneme najúplnejšieho Osvietenia.

Toto slovo "budhistické vyhladenie," veľmi vadí mnohým pseudo-ezoterickým, pseudo-okultným organizáciám. Pre nás, namiesto toho, aby v nás toto slovo vyvolávalo odpor, tak nás naopak skutočne teší, pretože to, po čom túžime, je dosiahnutie stopercentného vedomia.

Existuje mnoho ľudí, ktorí by chceli dosiahnuť osvietenie, existuje mnoho, ktorí sa cítia byť zatrpknutí, ktorí trpia v temnote, ktorí trpia skrze trpké okolnosti života.

Osvietenie je niečo, po čom túžime, ale osvietenie musí mať dôvod, dôvodom pre osvietenie, je Dharmadatu. Toto slovo sanskritského pôvodu znie veľmi divne pre uši ľudí, ktorí sú tu momentálne prítomní. Dharmadatu pochádza z koreňa slova "Dharma."

Tri faktory

Niekto môže zničiť nežiaduce psychické prvky, ktoré nosíme v našom vnútri, ale napriek tomu, na základe iba tohto, nemôže dosiahnuť radikálneho osvietenia, pretože tu, do hry vstupuje niečo iné: Tretí faktor pre revolúciu vedomia: obeť pre ľudstvo.

Ak sa neobetujeme pre ľudstvo, tak dosiahnutie absolútneho osvietenia bude nemožné, pretože opakujem, dôvodom pre osvietenie je Dharmadatu.

Je zrejmé, že ak rozdrvíme ego, tak nám bude zaplatené. Je pravda, skutočne pravda, že ak vytvoríme vyššie, existenčné telá Bytia, tak nám zaplatia. Nemôžeme poprieť, že keď sa obetujeme pre našich blížnych, tak nám bude opäť zaplatené. To všetko je nepochybné.

Preto, ak chceme dosiahnuť absolútneho osvietenia, tak musíme pracovať s tromi faktormi pre revolúciu vedomia:

NARODIŤ SA: čo znamená vytvorenie existenčných, vyšších vozidiel Bytia

ZOMRIEŤ: čo znamená totálne rozdrvenie ega

a OBETOVAŤ SA pre ľudstvo.

Hľa, tri faktory revolúcie vedomia.

Každopádne, ako som vám hovoril, musíme vedieť, ako pracovať sami na sebe. V každom z nás musíme usporiadať Psychologického muža. Predtým, ako dosiahneme absolútneho osvietenia, Psychologický človek sa musí narodiť v každom z nás. A on sa v nás narodí, keď je usporiadaná psychika. Je potrebné, aby sme v nás usporiadali psychiku tu a teraz.

Energia a vytvorenie vyšších tiel

Ak budeme pracovať správne, tak usporiadame psychiku. Napríklad, ak nebudeme plytvať energiou emocionálneho centra, ak nebudeme plytvať energiou mysle, alebo energiami motoricko-inštinktívneho-sexuálneho mozgu, potom je zrejmé, že s týmito úsporami týchto energií vytvoríme alebo vybudujeme, dáme formu, druhému psychologickému telu: jedná sa o telo emócií, tiež nazývané Eidolon [Solárne astrálne telo].

Nepochybne, ak sa oslobodíme od zmyslovej mysli, potom v skutočnosti ušetríme intelektuálnu energiu. S takouto energiou môžeme živiť tretie psychologické telo alebo individuálnu myseľ [Solárne mentálne telo].

Keď sa vyjadrujem proti zmyslovej mysli, tak chcem, aby bratia a sestry jasne pochopili, že to nie je, že by som nebral do úvahy užitočnosť zmyslovej mysli. Musíme žiť v dokonalej rovnováhe, t.j. vedieť, ako riadiť vyššiu myseľ a zároveň vedieť, ako riadiť zmyslovú myseľ. Ak niekto nevie, ako riadiť zmyslovú myseľ, potom zabudne, že je potrebné platiť nájom, potrebu sa najesť, aby sme mohli existovať, jeden zabudne, že je potrebné sa obliecť a nie sa bezcieľne flákať ulicami, s tým, že si neplní svoje povinnosti v živote. Preto zmyslová myseľ je nutná, ale je potrebné vedieť, ako ju inteligentne riadiť v rovnováhe, čo znamená: vyššia myseľ a zmyslová myseľ, musia byť v živote vyvážené.

Niektorí ľudia sa zaoberajú len zmyslovou mysľou. Iní, ako napríklad niektorí pustovníci, ktorí žijú v jaskyniach na Himalájach, zase zabúdajú, že túto zmyslovú myseľ vôbec majú. Jednoducho ju prehliadať len tak, to je absurdné. Je potreba, aby zmyslová myseľ fungovala v rovnováhe, aby sme mohli vykonávať svoje povinnosti života.

Stotožnenie

Zápas medzi vyššou mysľou a zmyslovou mysľou je strašný. Spomeňme si na Krista, keď sa postil na púšti. Démon sa pred ním objavil a povedal mu: "Všetky kráľovstvá sveta ti budú dané, ak si predo mnou kľakneš a budeš ma uctievať." Inými slovami, ten, kto ho pokúša, je zmyslová myseľ.

Vyššia myseľ odpovedá, takto: "Satan, Satan, je napísané, musíš počúvať a uctievať Pána, svojho Boha."

Ježiš nikdy nenechal zmyslovú myseľ, aby ho ovládala, no zmysel toho nie je, že zmyslová myseľ je k ničomu, proste je potrebné mať ju pod kontrolou. Musí pochodovať v dokonalej rovnováhe s vyššou mysľou.

Pri snahe o usporiadanie Psychologického človeka, očividne nastane strašný boj medzi dvoma mysľami, medzi vyššou, čo je psychologická myseľ a zmyslovou. Zmyslová myseľ nechce mať nič spoločné s tým, čo súvisí s vyššou mysľou. Zmyslová myseľ má radosť, keď je stotožnená s chlipnou scénou alebo keď je stotožnená s dajakou nepríjemnou udalosťou na ulici alebo keď je stotožnená s pohárikom vína, atď., a psychologická myseľ je silne proti nej. Budem ilustrovať na príklade:

Išiel som autom, ale nie ako šofér. Išli sme v ľavom jazdnom pruhu a v pravom pruhu bola dáma, ktorá šoférovala iné auto: náhle zmenila smer so zámerom, že ide do supermarketu, ktorý bol na ľavej strane ulice. Je zrejmé, že keďže bola v pravom pruhu, tak mala zabočiť trochu inak, aby sa dostala do supermarketu. Ak by bol supermarket na pravej strane, potom by jej bez problémov stačilo iba zahnúť doprava. Bez toho, aby sa táto dáma čo i len prinajmenšom zaoberala situáciou, jednoducho to stočila doľava: to samozrejme skončilo tým, že narazila do auta, v ktorom sme sa viezli.

Škody na jej aute neboli natoľko závažné, boli minimálne. Ale tu prichádza zaujímavá časť príbehu: auto, v ktorom sa nachádzala moja bezvýznamná osoba, šoféroval niekto iný, kto uznal, že to nebola jeho chyba, a pravdu povediac to naozaj nebola jeho chyba. Neniesol vinu na tom, že narazil do vozidla, ktoré sa náhle pred ním objavilo. Prirodzene, že toto tvrdenie predložil dotyčnej dáme. Ale táto dáma trvala na tom, že má pravdu. Samozrejme, že to bolo zjavne absurdné, akýkoľvek dopravný policajt by jej tvrdenie okamžite vylúčil.

Avšak, ona trvala na tom, že bude volať poisťovňu za účelom zjednania problému. Napriek tomu, že už prešlo niekoľko hodín, poisťovňa stále neprichádzala, a táto pani trvala na tom, že by sa jej malo vyplatiť 300 pesos (pesos je mena v Mexiku), čo bolo viac-menej náklady na opravy jej vozidla, ktoré ona sama zničila.

Spolucestujúci s ktorými som bol v aute a šofér, boli skutočne pekne rozčúlení. I keď hociktorý z nich by jej mohol zaplatiť, rozhodne nikto z nich sa k tomu nechystal. Všetci boli hrozne rozčúlení. Ja som sa naopak rozhodol, že sa s touto okolnosťou nebudem stotožňovať, pretože naša psychologická disciplína, naše psychologické džudo, nás učí, že v takýchto prípadoch je nutné nestotožňovať sa. Je jasné, že som zostal pokojný v súlade s naším psychologickým džudom.

Avšak, čas plynul, dve hodiny, možno oveľa viac. Čakali sme, pretože poistný agent sa neukazoval. Napokon, táto dáma - veľmi slušne - ku mne podišla, pretože videla, že som bol jediný, kto bol pokojný, zvyšok cestujúcich bol veľmi hlučný, a povedala: "Pane, keby ste mi mohli dať aspoň 300 pesos, potom by sme mohli celú túto záležitosť ukončiť, pretože tu strácam čas - vlastne všetci tu strácame čas."

"Ale ak sa pozriete na postavenie týchto dvoch áut, tak uvidíte, že ste prišli z pravého pruhu a ak ste chceli odbočiť doľava, mali ste byť v ľavom jazdnom pruhu, avšak vy ste chceli vojsť do supermarketu z pravého jazdného pruhu, pričom ľavý pruh bol už obsadený. Takto sa predsa nedá dostať do supermarketu. Každý dopravný policajt by vás diskvalifikoval."

"Ale pane, čo robíme tým, že strácame čas, pretože poisťovací agent neprichádza."

"OK, vezmite si 300 pesos a odíďte v božom pokoji, už nemáme žiadny problém. Choďte si po svojom."

Je zrejmé, že to u ostatných vyvolalo všeobecný protest, boli veľmi pobúrení nielen voči tejto dáme, ale aj voči mne. Teda v takomto boli stave a nemohli robiť nič iné ako protestovať. Boli úplne stotožnení s udalosťou a samozrejme súdili ma za blázna, atď., atď., atď., a inými rôznymi menami. Samozrejme, že jeden z cestujúcich priamo prišiel k týmto dámam s úmyslom ich pourážať, pretože tam ich bolo viac, tá, čo šoférovala to auto a jej kamarátky. Ja som podišiel k tejto dáme a povedal: "Len choďte, odíďte v božom pokoji a nevenujte pozornosť jeho urážkam."

A tak, táto žena odišla veľmi šťastná a z diaľky mi naposledy zamávala, a potom sa auto stratilo v uliciach mesta. Mohli sme čakať ďalšie tri, štyri alebo šesť hodín, možno aj celé popoludnie, a dosť možno až do noci, pokým by konečne dorazil poisťovací agent, a došlo by sa k dajakej hlúpej dohode.

Skutočne nešlo o vážny problém. Škody na jej aute boli minimálne. Aj keď moji spolucestujúci mali peniaze, v žiadnom prípade jej neboli ochotní zaplatiť. Tak boli s tou scénou stotožnení, že nebol samozrejme žiadny spôsob, akým by sa dali presvedčiť. Iste som ich ušetril pred veľkým množstvom problémov a nepríjemných detailov. Možno som dokonca zamedzil tomu, aby ich predvolali pred súd. Odvrátil som ich od päťdesiattisíc pochabých a rozvášnených skutkov a argumentov. Ale oni boli tak stotožnení s touto udalosťou, že si neuvedomili, že som pre nich urobil dobre. Takýto sú proste ľudia.

Preto moji milí priatelia, skutočne musíte pochopiť, že stotožňovať sa s okolnosťami vždy prináša problémy. Je absurdné stotožňovať sa s okolnosťami, absolútne absurdné, pretože sa spotrebovávajú energie. S akými energiami zorganizujeme Astrálne telo, ak sa necháme ovládať výbuchmi hnevu, výbuchmi strašnej zúrivosti, a všetkými tými podráždeniami, ktoré nemajú dôvod existovať? A to všetko preto, že sa stotožňujeme s okolnosťami.

S akými silami si môžeme dopriať luxusu vytvorenia individuálnej mysle, ak mrháme intelektuálnymi energiami, ak ich míňame na hlúposti, ako tá udalosť o ktorej som hovoril?

Vytvorenie druhého tela si vyžaduje, aby sme šetrili emocionálnymi energiami, a vytvorenie tretieho tela (ktoré možno nazvať intelektuálne telo alebo individuálna myseľ) si teda vyžaduje, aby sme šetrili našimi mentálnymi energiami.

Takže, ak sa naozaj nenaučíme ponechať stranou mechanické antipatie, ak sme vždy plní nenávisti voči svojim blížnym, s akými energiami vytvoríme štvrté psychologické telo, Telo vedomej vôle (Príčinné telo)?

Je potrebné vytvoriť všetky tieto vyššie vozidlá/telá, ak skutočne chceme v sebe vytvoriť alebo dať formu alebo vybudovať Psychologického človeka.

Vieme dobre, že niekto, kto má fyzické telo, druhé emocionálne telo, tretie mentálne telo alebo telo individuálnej mysle, a konečne štvrté telo vedomej vôle, si môže dožičiť luxusu prijatia žijúcich princípov s cieľom premeniť sám seba na Človeka, to je nepochybné. No ak niekto mrhá svojimi motorickými, vitálnymi, emocionálnymi, mentálnymi a energiami vôle tým, že sa stotožňuje so všetkými okolnosťami života, potom je zrejmé, že sa mu nikdy nepodarí usporiadať psychologické telá, ktoré sú nevyhnutné, aby sa v každom z nich mohol objaviť Človek.

Preto, keď hovorím o usporiadaní psychiky, treba chápať, že musíme vedieť, ako zaobchádzať a využívať tieto energie. Nemali by sme sa stotožňovať ani sa zabúdať, aby nedošlo k hlúpemu plytvaniu energií. Keď sa zabudneme, potom sa stotožníme, a keď sa stotožníme, potom nemôžeme sformovať psychiku: nemôžeme v sebe inteligentne sformovať psychiku, pretože hlúpo plytváme energiou. Drahí bratia a sestry je nutné, aby sme to pochopili.

Preto, skutočný Človek je ten, ktorý ušetril svoje energie a s ktorými potom vybudoval vyššie existenčné telá Bytia. Skutočný Človek je ten, ktorý prijal svoje žijúce a duchovné princípy. Dokonalý Človek je ten, ktorý rozdrvil všetky psychické neľudské prvky. Skutočný Človek je ten, kto v sebe vytvoril vnútorného Človeka, namiesto nežiaducich prvkov (ego).

Preto to, čo sa počíta, je vnútorný Človek. Tento vnútorný Človek dostane svoju platbu: Veľký Zákon ho vyplatí, pretože tento vnútorný Človek je prebudený a pretože rozdrvil ego. Toto je skutočný, pravý Človek, ktorý sa obetuje pre svojich blížnych. Je jasné, že toto je spôsob, akým dosiahne osvietenie.

Takže vytvoriť Človeka je začiatok, to je to, čo je zásadné, a to sa dosiahne tým, že usporiadame psychiku. Ale mnohí venujú pozornosť výhradne rozvoju nadprirodzených schopností alebo nižších siddhis, miesto toho, aby sa venovali usporiadaniu svojej vlastnej intímnej psychiky, a to je naozaj absurdné. Kde začneme? S usporiadaním psychiky alebo s rozvojom nižších nadprirodzených síl? Čo teda chceme? Musíme byť uvážliví v analýze, uvážliví vo svojich túžbach. Ak to, čo hľadáme, sú nadprirodzené sily, tak len mizerne strácame čas. Verím, že to, čo je zásadné, je usporiadanie svojej psychiky, to je základ.

Ak ste toto v sebe pochopili a budete na sebe pracovať, potom budete môcť sformovať psychiku a takto sa vo vás zrodí skutočný Človek, pravý Človek.

Intuícia

Musíte pochopiť, že namiesto hnania sa za podradnými siddhis alebo podradnými nadprirodzenými silami, ako sme už povedali, je lepšie sformovať psychiku.

Existujú nadprirodzené sily, ktoré sa zrodia v každej ľudskej bytosti, ktorá skutočne na sebe pracovala. Chcem zdôrazniť, že hovorím o intuícii a spomínam to preto, aby ste prestali prahnúť po nadprirodzených silách. Ale čo je to za schopnosť? Bolo nám povedané, že táto schopnosť sa vzťahuje k epifýze, to nepopieram. Ale čo je dôležité vysvetliť, je to, ako funguje.

Ako budeme definovať intuíciu? Je to priame vnímanie pravdy, bez depresívneho procesu možností. No, to je dobrá definícia, ale pre mňa je veľmi neúplná. Táto definícia je používaná všetkými malými pseudo-ezoterickými a pseudo-okultnými školami, ktoré sú v okolí. Analýza nás vyzýva, aby sme do tejto veci išli oveľa hlbšie.

Čo je intuícia? Je to schopnosť interpretácie. Možno Hegel s jeho dialektikou sa pokúsil o jej definíciu na základe čínskej filozofie žltej rasy.

Čínska cisárovná nerozumela tejto záležitosti intuície veľmi dobre. Jeden múdry človek jej vysvetlil, že sa jedná o schopnosť interpretácie. Táto definícia je správna, no ona jej nerozumela. Potom jej tento múdry muž priniesol zapálenú sviečku a položil ju do stredu sály a okolo nej postavil desať zrkadiel. Je zrejmé, že plameň tejto sviečky sa odrážal v jednom zrkadle, tento plameň zase premietal plameň na ďalšie zrkadlo, a toto ďalšie zrkadlo ho premietalo na ďalšie, a toto ďalšie zase na ďalšie. Tak si všimli, že týchto desať zrkadiel vzájomne premietalo svetlo jeden do druhého. Vznikla úžasná hra svetiel, hra s interpretáciou. Potom cisárovná pochopila. Hľa, schopnosť intuície.

Ak niekto dosiahne budhistické vyhladenie, ak niekto vybudoval vyššie existenčné telá Bytia, ak je skutočným Človekom v najtranscendentálnejšom slova zmysle, potom táto schopnosť interpretácie, bude v ňom ako fakt.

Zoberme do úvahy, že sme obsiahnutí v kozme. Povedal som, že jeden je súčasťou celku. Veľa toho existuje vnútri Mikrokozmického človeka, avšak celok človeka nie je nič, iba jedna časť celku.

Už vieme napríklad, že v Ajokozme, čo znamená Nekonečno, je obsiahnutý Makrokozmos. V Makrokozme, t.j. Mliečnej dráhe je obsiahnutý  Deuterokozmos, t.j. slnečná sústava. V Deuterokozme je obsiahnuté kozmické slnko, a v tomto kozmickom slnku, je obsiahnutý vesmír Zeme, Mesokozmos. Rovnako tak v Mesokozme je obsiahnutý Mikrokozmický človek, a vnútri Mikrokozmického človeka je obsiahnutý život nekonečne malého, t.j. Tritokozmos.

Vnútri jedného vesmíru, sa nachádza iný vesmír, a v tomto inom vesmíre sa nachádza ďalší, a spolu máme sedem vesmírov. Tieto vesmíry sú obsiahnuté jeden v druhom. Preto v našom vnútri nájdeme podradný/nižší vesmír (je zrejmé, že sa jedná o Tritokozmos) a nadradený/vyšší vesmír (a teraz je jasné, že sa jedná o Mesokozmos). Nachádzame sa medzi vyšším a nižších vesmírom. Tiež veľmi súvisíme s našimi rodičmi, keďže nám dali život, rovnako tak od nás prídu na svet naše deti a vnúčatá. Všetci sa navzájom interpretujeme.

Nepochybne, moji milí priatelia, celá existencia, to znamená, že jej zrodenie, jej vývoj, jej smrť sa odráža aj v pravom Človeku, ktorý dosiahol budhistického vyhladenia. Preto takýto človek môže povedať: "Poznám históriu tejto planéty." Celá Mahá-manvantara sa môže odrážať v nechte autentického Človeka a bude sa odrážať s takou presnosťou, že takýto Budha bude vedieť o všetkom.

Všetko, čo by sa mohlo stať v rámci celého národa, sa dokáže odrážať v psychike Muža alebo Ženy, ktorý prešiel budhistickým vyhladením: odrážalo by sa to s takou presnosťou, takou precíznosťou, že takému Človeku by neunikla ani najbezvýznamnejšia udalosť.

Preto si vyvoďte a urobte úsudok z toho, ako som definoval intuíciu: schopnosť interpretácie.

Ak v sebe dosiahneme odraz histórie tejto Galaxie, môžeme prehliadnuť niečo, čo s ňou súvisí? Samozrejme, že nie. Galaxia so všetkými svojimi procesmi sa môže odrážať v našej psychike tak prirodzene, drahí bratia a sestry, ako sviečka v príbehu o cisárovnej, ktorý som vám vyrozprával.

Všetky okolnosti môžu byť odrážané v psychike Budhu rozjímania, pretože tento už nemá žiadne neľudské psychické agregáty, aby rozdrvil, potom takýto Budha dosiahne, ako fakt, a to prostredníctvom intuície to, čo by sme mohli definovať ako vedomie.

Dosiahnuť Osvietenie je možné, ale nezabudnite, moji milí priatelia, že osvietenie má svoje zákony. Dôvodom pre osvietenie je Dharmadatu, inými slovami: Dharma.

Kapitola 1

Kundabuffer orgán

Mnoho miliónov rokov uplynulo od desivej noci z minulosti, v ktorej sme sa začali pomaly vyvíjať a degenerovať. Napriek tomu, človek stále nevie, kto je, odkiaľ pochádza, ani kam smeruje.

Letargia mnohých storočí visí nad starovekými mystériami, a Sloveso/Slovo stále čaká na dne Archy k okamihu svojej realizácie.

Za príbehom o Edene/Raji, stojí ohromná kozmická nutnosť a sväté chyby, ktoré strašia a desia.

Bohovia tiež robia chyby.

A tak dnes, ako i po všetky veky, sme konfrontovaní s vlastným osudom. Čelíme psychologickému dilemu: Byť, či nebyť?

Mnohé už bolo povedané o posvätnom hadovi [editor: kundaliní], ale teraz budeme jasne hovoriť o orgáne s názvom Kundabuffer.

Všetky snahy prorokov, Avatarov a bohov s cieľom ukončiť škodlivé dôsledky kundabuffer orgánu boli nazmar.

Je potrebné vedieť, že kundabuffer orgán je negatívny vývoj ohňa. Jedná sa o zostupujúceho hada, ktorý smeruje od kostrče dole, smerom k atómovým peklám ľudskej bytosti.

Kundabuffer orgán je desivý chvost Satana, ktorý môžeme vidieť v "tele túžob" intelektuálneho zvieraťa, ktorý je v dnešnej dobe nesprávne nazývaný "človek."

Čo je najhoršie, čo bolí dušu najviac, je vedieť, že tí, kto dali kundabuffer orgán tomuto ľudstvu, boli určité sväté osoby.

Staroveké tradície uvádzajú, že v priebehu Lemurskej epochy, niektorí svätí jedinci prišli na Zem v kozmickej astro-lodi.

Títo jedinci boli členmi veľmi vysokej posvätnej Komisie, ktorá bola poverená štúdiom vyvíjajúcich sa a degenerujúcich problémov Zeme a jej ľudstva.

Archanjel Sakaki a Hlavný-vesmírny-vedec-chemik Anjel Loisos boli dve hlavné osoby z tejto svätej božskej Komisie.

Táto posvätná Komisia neopísateľných bytosti stojí za celou drámou Edenu/Raja. Prišli s telami z mäsa a kostí, ich loď pristála v Lemúrii. Počas tejto dávnej doby, ľudský inštinkt sa začal vyvíjať do objektívneho uvažovania.

Táto veľmi vysoká Komisia si mohla do sýtosti overiť, že Edenský človek už začal tušiť dôvod pre jeho vytvorenie.

Lemurská pôvodná rasa začala odhadovať skutočné motívy svojej vlastnej existencie, mizerný život len s mechanickými motívmi.

Každá ľudská bytosť je malý stroj, ktorý zachytáva a premieňa kozmické energie, potom nevedomky prispôsobí tieto energie do vnútorných vrstiev pôdy. Preto sme ľudské stroje... nič iné. Čo by bol tento svet bez ľudských strojov?

Bez tohto tesnenia, bez tejto fyziognómie, ktorá je dodávaná týmto ľudstvom, planéta by bola bez účelu. Preto všetko, čo je bez účelu, prestane existovať.

Ľudstvo ako celok je orgán z prírody. Tento orgán zhromažďuje a vstrebáva kozmické energie, ktoré sú nevyhnutné pre rozvoj tohto planetárneho organizmu. Byť stroj nie je príliš príjemné, je to hanba, no to je to, čo tento tzv. "človek" je... je to stroj... to je to, čo je... áno, to a nič iné.

Keď rebel stúpa so svojimi zbraňami proti prírode, keď chce prestať byť stroj, potom temné sily začnú proti nemu viesť boj na život a na smrť.

Ľudské bytosti, ktoré sú schopné bojovať s temnými silami, bojovať proti prírode, proti vesmíru, atď., sú veľmi zriedkavé. Bežne tieto typy rebelov kapitulujú.

Mnohí sú povolaní, ale málo vyvolených. Len niekoľko jedincov dosiahne víťazstvo nad prírodou a dosiahne právo sedieť na tróne moci, aby jej mohli vládnuť.

Lemurania už toto všetko tušili. Inštinktívne chápali, že ľudské bytosti po tom, čo ponúkli svoje služby ako stroje prírode, sa stávali zvrátenými.

Všade, vo všetkých rohoch Lemurie, už celú túto tragédiu inštinktívne tušili. Napriek tomu sa táto tragédia chystala objaviť v Lemursksom objektívnom uvažovaní.

Preto táto posvätná Komisia po pokojnom preštudovaní tohto problému, sa rozhodla prijať drastické kozmické opatrenia, aby sa zabránilo úplnému zničeniu ľudského druhu, ba dokonca aj hromadnej samovražde.

Za príbehom Adama a Evy stojí ohromná kozmická nevyhnutnosť. Táto posvätná Komisia je to, čo sa skrýva za touto drámou a Rajským scenárom. A tak, po splnení patričných krokov, človek dostal to prekliate stigma, kundabuffer orgán.

V priebehu času, čo mohlo trvať až niekoľko storočí, táto svätá Komisia sa vrátila. Tentoraz pod velením Hlavného serafína Sevohtartru, vzhľadom k tomu, že Archanjel Sakaki sa premenil na jedného zo štyroch udržiavateľov vesmíru.

Tradícia tvrdí, že sa vrátili presne o tri roky neskôr. Avšak, tieto tri roky sú vždy symbolické.

Po vážnom preskúmaní situácie, hlavný fyzik a chemik Anjel Loisos, odstránil kundabuffer orgán z ľudskej rasy, pretože ľudská rasa ho už nepotrebovala. Ľudská bytosť upustila od všetkých svojich podozrení, pretože ju očarili krásy tohto sveta.

Bohovia zachránili ľudskú bytosť od veľkej krízy. Dosiahli toho, že ľudská bytosť sa očarila týmto svetom, aby v ňom mohla žiť ako každý občan planéty. No pred hroznými dôsledkami kundabuffer orgánu ju už nedokázali ochrániť.

Skutočne, tieto hrozné dôsledky tohto orgánu, sa premenili na chybné návyky a zvyky, ktoré vstúpili do hlbín našej psychiky, a pretvorili sa do podvedomia.

To znamená, že ego alebo psychické "ja," je rovnaké podvedomie, ktoré má svoje korene v hrozných následkoch kundabuffer orgánu.

Najsvätejší Ashiata Shiemash veľmi tvrdo bojoval, aby tieto hrozné následky kundabuffer orgánu odstránil.

Svätí lámovia Tibetu, taktiež veľmi trpeli, aby zachránili ľudstvo pred hroznými dôsledkami tohto fatálneho orgánu.

Budha, Ježiš, Mojžiš a ďalší majstri si taktiež veľmi vytrpeli, aby oslobodili ľudstvo pred katastrofálnymi dôsledkami kundabuffer orgánu.

Preto posvätná Komisia neopísateľných bytostí na svoje plecia uvalila hroznú kozmickú karmu. Túto karmu zaplatia v budúcej manvantare.

Počúvajte ma, gnostickí bratia a sestry:

Musíte pochopiť, že tieto hrozné následky kundabuffer orgánu môžete ukončiť iba s tromi faktormi revolúcie vedomia.

Tieto tri faktory sú:

a) Smrť psychického "ja"

b) Narodenie Bytia v našom vnútri

c) Obetovať sa pre ľudstvo

Iba na základe dôkladného tvorivého pochopenia toto „ja“ zomiera. Bytie sa v nás rodí vďaka maithune (sexuálna mágia). Obetovať sa pre ľudstvo je charita a veľmi dobre pochopený pojem láska.

Školy, ktoré učia ejakuláciu semena, aj keď to robia veľmi mystickým spôsobom, sú naozaj čierne školy, pretože kundabuffer orgán sa vyvíja práve takýmito praktikami.

Školy, ktoré učia spojenie lingam-jóni bez ejakulácie semena, sú biele školy, pretože to je spôsob, akým kundaliní stúpa dreňovým kanálikom.

Školy, ktoré učia, ako posilniť psychické "ja," sú čierne školy, pretože hrozné následky kundabuffer orgánu sú týmto postupom zosilnené.

Školy, ktoré učia rozdrvenie "ja" (mystická smrť), sú biele školy, pretože ničia hrozné dôsledky kundabuffer orgánu.

Kundabuffer orgán je Satanov chvost. Jedná sa o sexuálny oheň zostupujúci od kostrče dole, smerom k atómovým peklám ľudskej bytosti.

Kapitola 2

Ens Seminis

Milovaní gnostickí bratia a sestry,

Tieto Vianoce je nutné, aby ste hlboko pochopili evolučné a devolučné procesy, ktorými prechádza Ens Seminis (semeno), pretože s nekonečnou trpezlivosťou zistíte, že sa v ňom nachádza Ens Virtutis element ohňa.

Ezoterické tradície uvádzajú, že po zmiznutí kontinentu Atlantídy, určité znalosti týkajúce sa pôvodu a významu Ens Seminis sa zachovali.

Staroveké tradície tiež uvádzajú, že tieto vedomosti týkajúce sa Ens Seminis mohli naozaj prežiť ponorenie Atlantídy. Avšak, po tridsiatich piatich stáročiach neustálych vojen, všetko toto poznanie sa stratilo.

Starovekí kňazi hovoria, že zo všetkých pôvodných múdrostí spojených s Ens Seminis, zostali len tradície, ktoré výslovne potvrdzujú, že možnosť intímnej Sebarealizácie existuje pomocou Exiohehary, semena alebo spermií.

Niektoré fragmenty informácií, ktoré sú rozptýlené v rôznych miestach, nám často naznačujú metódy, akými je možné pracovať s Ens Seminis. Pôvodní Árijci, potomkovia Atlanťanov, unavení toľkými vojnami, začali pátrať a získavať vedomosti o ezoterizme Ens Seminis.

Hľadači, ktorí túžili po svetle, vďaka tradícii veľmi dobre vedeli, že individuálne Sebazdokonaľovanie sa dosahuje pomocou Ens Seminis. Avšak o tantrickom kľúči maithuny nemali ani potuchy. A tak trpeli, zatiaľ, čo sa ho márne pokúšali nájsť.

Naozaj, len staroegyptskí, hindustánski atď. hierofanti, ktorí boli potomkovia starej Atlantíďanskej spoločnosti s názvom Akaldan, mali v rukách úplnú tantrickú vedu s tajným kľúčom maithuny.

Prijatie do starých škôl mystérií bolo niečo veľmi ťažké, pretože skúšky boli naozaj hrozné. Preto iba niekoľkým ľuďom sa cez ne podarilo prejsť s úspechom.

Veľké množstvo ľudí, ktorí túžili po svetle, nevedelo o maithune nič, ale vďaka tradícii, pochopili, že Sebazdokonaľovanie bolo dosiahnuté vďaka múdro transmutovanému Ens Seminis.

Neznalí vždy postupujú s nevedomosťou. To je dôvod, prečo mnohí verili, že len s obyčajnou sexuálnou abstinenciou, problém ich Sebarealizácie bol vyriešený.

Na základe tohto chybného konceptu vzniklo mnoho komunít abstinenčných mníchov, ktorí boli organizovaní do siekt a náboženstiev, ktoré ignorovali maithunu.

Títo neznalí ľudia verili, že problém na dosiahnutie ich Sebazdokonaľovania bol pre nich vyriešený sexuálnou abstinenciou. Takto to s neznalosťou vždy bolo a bude.

Čo je v tejto veci naozaj tragické, že ešte v dnešnej dobe existuje, a to nielen mnísi, ale tiež mnoho pseudo-okultistov a pseudo-ezoterikov, ktorí sú presvedčení, že iba vďaka sexuálnej abstinencie je ich problém s intímnou Sebarealizáciou vyriešený.

V spermiách sa odohráva impozantná evolúcia a devolúcia. Napríklad, prirodzený proces vývoja spermií je vývoj sám o sebe, pretože spermie sú konečným výsledkom toho, čo jeme a pijeme.

Je tiež potrebné vedieť, že evolúcia spermií podlieha základnému posvätnému kozmickému Zákonu Heptaparaparšinok, čo je Zákon Svätej sedmičky, Zákon siedmich.

Keď Ens Seminis, spermie, dokončia svoj siedmy-dielny vývoj, potom musia dostať externý impulz a pokračovať v premene pomocou maithuny, inak toto Ens Seminis vstupuje do procesu devolúcie alebo rozkladu, a tým premieňajúc jedinca na degenerovaného infrasexuála.

Devolúcia spermií (Ens Seminis) spôsobuje, okrem mnohých iných zhubných látok, jednu, ktorá je obzvlášť zhubná. Má vlastnosť, ktorá vyvoláva dva typy činností vo všeobecnom fungovaní fyzického organizmu. Prvý typ činnosti sa skladá zo spustenia zásoby nadbytočného tuku v organizme. Druhý typ činnosti ma za následok vyvolanie malígnych vibrácií v ľudskej bytosti, ktoré sú v ezoterizme známe ako Poisonioonoskirian vibrácie.

Prvý typ má za následok ľudské prasatá, to znamená, hrozne obéznych ľudí, ktorí sú plní tuku.

Druhý typ má za následok vychudnutých, vyziabnutých ľudí, ktorí sú intenzívne nabití zvrátenými Poisonioonoskirian vibráciami.

Tieto typy Poisonioonoskirian vibrácií sa prejavujú dualistickým spôsobom:

1. Vysoká miera fanatizmu

2. Obratný cynizmus

Toto sú v syntéze dualistické prejavy týchto temných vibrácií.

Fanatizmus má tendenciu byť externý, zatiaľ čo cynizmus je vnútorný. Hľa, tu sú dve strany tej istej mince: líce a rub.

Čo je najzávažnejšie v tejto veci absurdnej sexuálnej abstinencii, že temné Poisonioonoskirian vibrácie nielenže posilňujú hrozné následky kundabuffer orgánu, ale navyše ho tieto vibrácie môžu skutočne i rozvinúť.

Ak vezmeme do úvahy skutočnosť, že opačné veci, sa navzájom dopĺňajú a obsahujú (napr. vo svetle sa nachádza tma a naopak, v cnosti spočíva hriech apod.), potom musíme do hĺbky pochopiť slovo kundaliní.

Slovo kunda, nám pripomína kundabuffer orgán a liní znamená "koniec" v starovekom jazyku Atlantídy.

Preto význam slova kundaliní je: "Koniec (eliminácia) kundabuffer orgánu."

Hlbokou analýzou tejto záležitosti, dôjdeme k logickému záveru, že potrebujeme maithunu, aby sme premenili Ens Seminis a odstránili nielen kundabuffer orgán, ale i jeho pretrvávajúce hrozné následky.

Úplne posledné pozostatky kundabuffer orgánu sú odstránené, ak je zlikvidované "ja" a had ohňa stúpa dreňovým kanálikom nahor.

To je dôvod, prečo tento posvätný oheň môžeme nazvať kundaliní, pretože tento názov znamená: "Koniec (eliminácia) kundabuffer orgánu."

Kapitola 3

Sedem vesmírov

Kabala hovorí, že existujú dva vesmíry: makrokozmos a mikrokozmos.

Prvý z nich predstavuje nekonečne veľké. Druhý predstavuje nekonečne malé.

Toto kabalistické učenie o dvoch vesmíroch je neúplné, pretože to je len útržkové učenie.

Existuje sedem vesmírov a nie dva, ako sa niektorí kabalisti mylne domnievajú.

Absolútno samo o sebe, ako je vysvetlené v kabale, má tri aspekty, ktorými sú:

1. Ein Sof Ór

2. Ein Sof

3. Ein

Ein Sof Ór je vonkajší kruh.

Ein Sof je stredný kruh.

Ein je v skutočnosti, Sat, Neprejavené Absolútno.

Prvý vesmír nemôže existovať v Neprejavenom Ein, ani v Ein Sof. Prvý vesmír môže existovať iba v Ein Sof Ór.

Prvý vesmír je vyrobený z úplného duchovna. Jeho meno je Protokozmos.

Druhým je Ajokozmos alebo Megalokozmos, to znamená, Nekonečný Kozmos alebo všetky Slnká, všetky svety nekonečného priestoru.

Tretí vesmír je Makrokozmos, o ktorom sa zmieňujú kabalisti vo svojich spisoch. Tento vesmír je tvorený Mliečnou dráhou, s jej osemnásť miliónov sĺnk, ktoré tiahnu okolo centrálneho slnka Sírius.

Štvrtý vesmír je Deuterokozmos, ktorý je tvorený Slnkom našej slnečnej sústavy a všetkými jeho zákonmi.

Piaty je Mesokozmos, naša planéta Zem.

Šiesty je Mikrokozmos, Človek.

Siedmy je Tritokozmos, tiež Aviči, Priepasť, nekonečne malé, ako sú atómy, molekuly, hmyz, mikróby, elektróny, atď.

Mesokozmos a Deuterokozmos existujú medzi Mikrokozmom, Človekom a Makrokozmom. Preto fráza, ktorá uvádza: "Človek (ľudská bytosť) je mikrokozmos makrokozmu," sa stáva trochu vrtkavou.

Každý zo siedmich vesmírov má svoje vlastné zákony. Gnostický zasvätenec musí študovať zákony, ktorými sa riadia každý z týchto siedmich vesmírov s cieľom poznať miesto, ktoré zaujíma v živote, a to, čo musí urobiť, aby dosiahol Konečného Oslobodenia.

Lúč Stvorenia

Majster G. uvádza, že Lúč stvorenia začína svoj vývoj od Absolútna a končí v mesiaci. Chyba Majstra G. spočíva v presvedčení, že Mesiac je oddelený úlomok zo Zeme.

Mesiac je oveľa starší, než je Zem. Je to už mŕtvy svet, planéta, ktorá patrila do iného Lúču Stvorenia.

V skutočnosti, náš vlastný Lúč stvorenia začal v Absolútne a skončil v pekle, Inferno, Avitči, grécky Tartarus, rímske Averno alebo ponorené minerálne kráľovstvo, čo je fatálnym príbytkom pod-mesačných temných entít.

Správne usporiadanie Lúču Stvorenia je nasledovné:

1. Absolútno - Protokozmos

2. Všetky svety zo všetkých zhlukov galaxií - Ajokozmos

3. Galaxia alebo skupina Sĺnk - Makrokozmos

4. Slnko, Slnečná sústava - Deuterokozmos

5. Zem alebo akákoľvek iná planéta - Mesokozmos

6. Filozofická Zem, Človek - Mikrokozmos

7. Priepasť, Peklo - Tritokozmos

Bratia gnostického hnutia musia hlboko pochopiť ezoterické znalosti, ktoré dávame v tomto vianočnom posolstve, aby presne poznali miesto, ktoré zaujímajú v Lúči Stvorenia.

Potrebujeme poznať cestu do hĺbky, s cieľom dosiahnuť Zrodenie Pána v našom srdci a Konečného oslobodenia.

Lúč Stvorenia začína Protokozmom v Absolútne.

Všetky svety v Lúči Stvorenia zodpovedajú Ajokozmu.

Všetky slnká tejto Mliečnej dráhy (Galaxie) zodpovedajú Makrokozmu v Lúči Stvorenia.

Deuterokozmos v Lúči Stvorenia je Slnko (Solárny systém).

Každý Mesokozmos vnútri Lúča stvorenia sa skladá z planéty akejkoľvek slnečnej sústavy. Naša planéta Zem je jednou z nich.

Mikrokozmos je človek v Lúči Stvorenia.

Tritokozmos je atóm a Priepasť.

V prvom vesmíre existuje jedinečný zákon, Zákon Absolútna.

V druhom vesmíre sa zákon prvého vesmíru premieňa na tri zákony. Preto druhý vesmír je riadený troma zákonmi.

V treťom vesmíre sú tieto tri zákony prevedené do šiestich zákonov.

V štvrtom vesmíre je šesť zákonov zduplikovaných na dvanásť zákonov.

V piatom vesmíre je dvanásť zákonov zduplikovaných na dvadsaťštyri zákonov.

V šiestom vesmíre je dvadsaťštyri zákonov zduplikovaných na štyridsaťosem zákonov.

V siedmom vesmíre je štyridsaťosem zákonov zduplikovaných na deväťdesiat šesť zákonov.

Preto, vôľa Absolútna, jedinečného zákona, je vykonávaná v Protokozmu.

Tento ohromný zákon je v druhom vesmíre prevedený do troch, čo je Otec, Syn a Duch Svätý alebo pozitívna sila, negatívna sila a neutrálna sila.

V treťom vesmíre začína mechanickosť, pretože tieto tri prvotné zákony sa rozdeľujú, aby sa stali šesť zákonov.

V štvrtom vesmíre sa život stáva oveľa viac mechanický, pretože už nie je riadený šiestimi zákonmi, ale dvanástimi zákonmi.

V piatom vesmíre sa život stáva ešte viac mechanickejší, a s vôľou Absolútna nemá takmer nič spoločného, pretože s dvanástich zákonov sa stalo dvadsať štyri zákonov.

V šiestom vesmíre sa život stáva tak nesmierne materialistickým a mechanickým, že o existencii vôle Absolútna už nemôže byť ani reči.

Žijeme v mechanickom svete štyridsiatich ôsmich zákonov, vo svete, kde vôľa Absolútna nie je plnená, mieste vo veľmi odľahlom kúte vesmíru, v strašne tmavom a bolestivom mieste.

Miesto, ktoré zaujímame v Lúči Stvorenia je žalostné, pretože v našom svete sa vôľa Absolútna neplní, nie ani vôľa troch božských osôb, zvaných tiež Otec, Syn a Duch Svätý.

Štyridsať osem hrozných, mechanických zákonov nás riadi a ovláda. Sme ozajstní úbožiaci, vyhnaní, ktorí žijú v tomto údolí horkosti. Pod nami, v súlade s Lúčom Stvorenia, existujú iba hanebné duše priepasti, ktoré sú riadené hrôzostrašným mechanizmom deväťdesiatich šiestich zákonov.

Musíme sa oslobodiť od štyridsiatich ôsmich zákonov, aby sme sa mohli dostať do piateho vesmíru (ten, ktorý je riadený dvadsiatimi štyrmi zákonmi).

Potom sa musíme oslobodiť od piateho vesmíru, aby sme mohli prejsť do štvrtého vesmíru (ten, ktorý je riadený dvanástimi zákonmi).

Potom, naša práca ku Konečnému oslobodeniu pokračuje prechodom zo štvrtého vesmíru do tretieho, a potom do druhého vesmíru, aby sme nakoniec mohli dosiahnuť Absolútna.

Všetky látky zo všetkých siedmich vesmírov sa nachádzajú v našom vnútri.

Vo svojom mysliacom mozgu (hlava), máme látku Protokozmu.

Látka Ajokozmu sa nachádza v našom mysliacom systéme alebo motorickom mozgu (distribuovaný v mieche).

Vo vedomom mozgu, ktorý sa skladá zo všetkých špecifických nervových centier ľudského organizmu, máme látku Makrokozmu a tak ďalej.

Takže potrebné materiály pre Veľké Dielo sa nachádzajú v ľudskom organizme. Ak dosiahneme vytvorenia Vyšších existenčných tiel Bytia, potom ako fakt, dosiahneme oslobodenie od všetkých vesmírov, vrátane siedmeho, aby sme napokon mohli vstúpiť do Neprejaveného Absolútna, Sat, Ein.

Zárodky semiačka pre tvorbu všetkých existenčných vyšších tiel Bytia sa nachádzajú uložené v semene.

Vývoj týchto zárodkov semiačka je nutný a to je možné len s maithunou (sexuálna mágia).

O existenčných vyšších telách Bytia sme už hovorili v našich predchádzajúcich publikáciách a posolstvách. Takže naši gnostickí študenti sú už o tejto téme informovaní.

Vieme, že astrálne telo (nepleťte si ho s mesačným telom), je riadené dvadsiatimi štyrmi zákonmi a že fyzické telo je riadené štyridsiatimi ôsmimi zákonmi.

Ak vytvoríme astrálne telo, potom je jasné, že sa oslobodíme od tragického sveta štyridsiatich ôsmich zákonov. A tým sa premeníme na obyvateľov sveta dvadsiatich štyroch zákonov.

Ak vytvoríme mentálne telo, potom sa oslobodíme od sveta dvadsiatich štyroch zákonov. A tak vstúpime do sveta dvanástich zákonov. Pripomeňme si, že duševný/mentálny svet sa riadi dvanástimi zákonmi.

Ak vytvoríme príčinné telo alebo telo vedomej vôle, potom vstúpime do sveta šiestich zákonov. A tým sa staneme obyvateľmi tohto sveta, pretože telo vedomej vôle (príčinné telo) sa riadi šiestimi zákonmi.

Práca s maithunou a rozdrvenie "ja," plus obetovanie sa pre ľudstvo, nám umožní v sebe vytvoriť nové výtvory, aby sme sa mohli oslobodiť od sveta šiestich zákonov, a teda sa dostať až za Ajokozmos a neopísateľný Protokozmos.

Je nutné, aby tohtoročné Vianoce všetci naši gnostickí študenti pochopili, že Konečného oslobodenia je možné dosiahnuť tým, že vytvoríme vyššie existenčné telá Bytia, oslavovaním smrti svojho "ja," a oslavovaním Narodenia Pána vo svojich srdciach.

Bytie môže vstúpiť iba do toho, kto vytvoril vyššie existenčné telá.

Narodenia Pána v srdci, môže naozaj oslavovať iba ten, kto vytvoril vyššie existenčné telá Bytia.

Zloženie intelektuálneho zvieraťa, mylne nazývaného "človek," je nasledovné:

1. Fyzické telo

2. Vitálne telo

3. Lunárne telo túžob

4. Lunárne mentálne telo

5. Mnohopočetné "ja"

6. Budhata

Tri aspekty Atman-Budhi-Manas, Božský duch, Duch života alebo Ľudský duch, sa ešte neinkarnovali do človeka, pretože ešte stále nemá Solárne telá, to znamená, vyššie existenčné telá Bytia.

Celá naša snaha je zameraná na oslobodenie sa od mesiaca, ktorý hanebne nosíme vo svojich lunárnych telách.

Vytvorením Solárnych tiel sa od tohto mesačného vplyvu oslobodíme.

Luxus vytvorenia Solárnych tiel možno dosiahnuť iba s maithunou (sexuálna mágia), pretože zárodky semiačka týchto tiel sa nachádzajú v semene.

Lunárne telá nás držia vo svete štyridsiatich ôsmich zákonov, v tomto údolí horkosti.

Lunárne tela sú ženské. To je dôvod, prečo muži z tohto sveta sú vo vnútorných svetoch (po smrti), ako nevedomé, studené, fantazmagorické ženy.

Je veľmi žalostné, že teozofisti, pseudo-rozekruciánski spisovatelia, apod., neboli schopní pochopiť, že súčasné vnútorné vozidlá/telá ľudskej bytosti, sú lunárne telá, ktoré, potom, čo vytvoríme Solárne telá, musíme rozdrviť.

Oslobodiť sa od sveta štyridsiatich ôsmich zákonov, bez toho, aby sme vytvorili Vyššie existenčné telá Bytia, je nemožné.

Kapitola 4

Psychické „ja“

Pseudo-okultisti a pseudo-ezoterici rozdeľujú ego na dve časti, vyššie "ja" a nižšie "ja."

Vyššie a nižšie, je rozdelenie jedného a toho samého organizmu.

Vyššie "ja" a nižšie "ja," sú obidve "ja," jedná sa o celé ego, rozdelené na dve časti.

Najvnútornejší, skutočné Bytie, nie je "ja." Najvnútornejší presahuje akýkoľvek typ "ja." On je mimo akéhokoľvek typu "ja."

Najvnútornejší je Bytie. Bytie je realita. On je to, čo nie je časové, On je Boží.

"Ja" má počiatok a nevyhnutne bude mať koniec, pretože všetko, čo má začiatok, bude mať koniec.

Bytie, Najvnútornejší, nemal počiatok, a tak nebude mať koniec. On je tým, čím je. On je to, čo vždy bolo a čo bude.

"Ja" pokračuje aj po smrti. "Ja" sa vráti do tohto údolia sĺz za účelom zopakovania udalosti, aby si uspokojilo svoje vášne a zaplatilo karmu.

Bytie nepokračuje, pretože Ono nemalo počiatok. Len to, čo patrí času, je to, čo pokračuje, to čo malo počiatok.

Bytie nepatrí do času.

To, čo pokračuje, je podriadené schátranosti, degenerácii, bolesti a utrpeniu. Náš súčasný život je efekt nášho minulého života, je to pokračovanie nášho minulého života, je to následok minulej príčiny.

Každá príčina má svoj následok, každý následok má svoju príčinu. Každá príčina sa premieňa na následok, každý následok sa premieňa na príčinu.

Náš súčasný život je príčinou nášho budúceho života. Príčinou nášho budúceho života bude tento súčasný život so všetkými jeho chybami a utrpením.

Pokračovať znamená oddialiť svoje chyby a bolesť. Preto to, čo musíme urobiť, je zomrieť od okamihu na okamih, aby sme už nemuseli pokračovať. Je lepšie "byť," než pokračovať.

"Ja" je pôvod chyby a jej dôsledku, čo je bolesť. Teda, kým bude existovať "ja," bolesť a chyba budú existovať naďalej.

Narodiť sa je bolestivé, zomrieť je bolestivé, žiť je bolestivé. Bolesť existuje v detstve, dospievaní, mladosti, dospelosti, starobe, pretože všetko na tomto svete bolí.

Bolesť zmizne, keď prestávame existovať vo všetkých úrovniach mysle. Iba rozdrvením psychického "ja," prestaneme radikálne existovať.

Kundabuffer orgán je pôvod "ja." "Ja" je tvorené všetkými hroznými následkami kundabuffer orgánu.

"Ja" je zhlukom vášní, túžob, strachu, nenávisti, sebectva, závisti, pýchy, obžerstva, lenivosti, hnevu, pripútanosti, apetítu, morbídnej sentimentality, dedičstva, rodiny, rasy, národa, atď.

"Ja" je mnohopočetné, "ja," nie je individuálne. "Ja" existuje v mnohopočetnom stave a pokračuje v mnohopočetnom stave, a preto sa vracia vo svojom mnohopočetnom stave.

Preto tak, ako sa voda skladá z mnoho kvapiek, ako sa plameň skladá z mnohých ohnivých častíc, rovnako i "ja" sa skladá z mnohých "ja."

"Ja," ego, je tvorené tisíckami malých "ja," ktoré pokračujú po smrti a ktoré sa vracajú do tohto údolia sĺz za účelom uspokojenia svojich túžob a aby zaplatili karmu.

Ako film po sebe idúcich udalostí, "ja," sa postupne míňa na obrazovke života, s cieľom reprezentovať svoju vlastnú úlohu v bolestnej dráme života.

Každé "ja" tohto tragického filmu života, má svoju vlastnú myseľ, vlastné nápady a kritériá, pretože jedna vec, ktorá poteší jedno "ja," sa nepáči ďalšiemu "ja."

"Ja", ktoré dnes prisahá vernosť pred gnostickým oltárom, je neskôr odsunuté druhým "ja," ktoré nenávidí gnózu.

"Ja" osoby, ktoré dnes prisahá večnú lásku milovanej, je neskôr odsunuté druhým "ja," ktoré nemá nič spoločné s tou osobou alebo prísahou.

Intelektuálne zviera, mylne nazývané "človek," nemá žiadnu individualitu, pretože nemá Stále ťažisko. On má iba mnohopočetné "ja."

Preto nie je nič divné, že mnoho ľudí vstúpi do gnostických inštitúcií, a neskôr, sa stávajú ich nepriatelia.

Dnes s gnózou a zajtra proti gnóze. Dnes v jednej škole, zajtra v inej škole. Dnes s jednou ženou, zajtra s inou ženou. Dnes je priateľ, zajtra nepriateľ, atď.

Kapitola 6

Návrat a reinkarnácia

Návrat a reinkarnácia sú dva rôzne zákony. Prísna analýza nás vedie k záveru, že existuje rozdiel medzi vracaním sa a reinkarnovaním sa.

"Ja" nie je jednotlivé, pretože je tvorené mnohými "ja." A tak, každé "ja," aj keď má niečo z nášho podvedomia, sa teší určitej vlastnej nezávislosti.

"Ja" je légia démonov, preto tvrdiť, že táto légia sa reinkarnuje, je nezmysel.

Tvrdiť, že jedinec sa reinkarnuje, je presné, ale nie je presné tvrdiť, že légia "ja" sa reinkarnuje.

V tomto svete existujú milióny ľudí, ale je veľmi ťažké nájsť jednotlivca.

Jednotlivcom sa staneme iba vytvorením Vyšších existenčných tiel Bytia, rozdrvením "ja," a tým, že inkarnujeme Bytie.

Posvätní jednotlivci sa reinkarnujú, avšak "ja" sa iba vracia do novej maternice s cieľom, aby sa oblieklo alebo lepšie, keď povieme, znova sa oblieklo do nového obleku z mäsa a kostí.

"Ja," pokračuje v našich priamych či nepriamych potomkoch. "Ja" je rasa, chyby a bolesť, ktoré pokračujú.

Niektorí pseudo-okultistickí ignoranti mylne predpokladajú, že osobnosť sa reinkarnuje, preto často zamieňajú osobnosť s "ja."

Osobnosť nie je "ja," osobnosť sa nereinkarnuje. Osobnosť je dcérou svojej doby, a preto zomiera vo svojej dobe.

Osobnosť nie je fyzické telo. Osobnosť nie je vitálne telo. Osobnosť nie je "ja." Osobnosť nie je duša. Osobnosť nie je Duch.

Osobnosť je energická, jemná, atómová a je tvorená počas prvých siedmich rokov nášho detstva, na základe dedičnosti, zvykov, príkladov atď. Posilňuje sa s časom a skúsenosťami.

Tri veci idú do hrobu alebo na cintorín:

1. Fyzické telo

2. Vitálne telo

3. Osobnosť

Fyzické a Vitálne telo sa súbežne krôčik po krôčiku rozložia. Avšak, osobnosť sa túla okolo cintorína alebo pomníka, a iba skrze rôzne storočia sa nakoniec rozpadne.

Mnohopočetné "ja" je to, čo pokračuje, to, čo sa na cintoríne nerozloží. To znamená, že légia "ja" pokračuje v bežnom tele (lunárne telo). Takéto telo nie je astrálne telo, ako mnoho ľudí predpokladá.

Telo, ktoré légia "ja," využíva, je lunárne telo alebo molekulárne telo. Je nevyhnutné, aby si gnostickí študenti neplietli toto lunárne telo so Solárnym telom.

Solárne telo je astrálne telo.

Naozaj, len tí, ktorí pracovali s maithunou po mnoho rokov, môžu mať astrálne telo.

Malé "ja," ktoré prebývajú v lunárnom tele, sa projektujú do všetkých oblastí kozmickej mysli. Potom sa vrátia do svojho bežného tela (lunárneho tela).

To znamená, že "ja" oblečené do lunárneho tela, sa vracia do novej maternice, aby sa znova oblieklo do obleku z mäsa a kostí a zopakovalo rovnaké tragédie a horkosti v tomto údolí sĺz.

Preto len tí, ktorí v sebe majú Bytie, sa môžu reinkarnovať. Tí, ktorí nemajú v sebe Bytie, sa len vracajú.

Reinkarnovať sa, znamená nevyhnutnosť mať v sebe Bytie. Nemať v sebe Bytie, je nevyhnutnosťou pre návrat.

Reinkarnovať sa je obeť, vrátiť sa je nezdar. To znamená, že iba posvätní jednotlivci sa reinkarnujú, aby zachránili svet. No hlupáci sa iba vracajú, aby trápili svet.

V Tibete sa vždy takéto posvätné reinkarnácie oslavovali s veľkými náboženskými slávnosťami.

Ježiš z Nazareta bol reinkarnáciou. Ježišovo narodenie bolo najväčšou udalosťou tohto sveta.

Kapitola 6

Rozdrvenie „ja“

Moji bratia a sestry:

Tieto Vianoce, je nutné, aby ste hlboko pochopili nutnosť rozdrvenia "ja."

Najväčšie nebezpečenstvo, ktoré existuje v živote, je nebezpečenstvo premeny na hasnamussa.

Každý, kto nepracuje na rozdrvení "ja," sa v každej existencii postupne stále viac a viac degeneruje. Nakoniec nedostane žiadne ďalšie fyzické telo, pretože sa premenil na nebezpečného hasnamussa.

Existujú štyri druhy hasnamussa:

1. hasnamuss kreténskeho typu, veľmi schátraný, hlúpy a zdegenerovaný

2. hasnamuss, ktorí sú silní, šikovní a zvrátení

3. hasnamuss s dvojitým ťažiskom, ale bez astrálneho tela, majú len lunárne telo

4. hasnamuss s dvojitým ťažiskom a s astrálnym telom

Hasnamuss prvého typu, sú ozajstní kreténi, idioti a zdegenerovaní ľudia. Sú extrémne zvrátení, no nemajú ani silu, aby boli zvrátení. Tento typ sa po smrti svojho fyzického tela rapídne rozpadá.

Hasnamuss druhého typu, sa neustále do tohto sveta vracia v telách živočíšnej ríši.

Hasnamuss tretieho typu, boli zasvätenci bielej mágie, ktorí získali veľa nadprirodzených síl. No vďaka tomu, že nerozdrvili svoje "ja," zišli z cesty a upadli do čiernej mágie. Tento typ hasnamussa je ako dve hlavy mince, líc a rub. Majú dve vnútorné osobnosti, jedna je biela a druhá čierna. Každá z týchto osobností má svoju vlastnú nezávislosť a nadprirodzené sily.

Hasnamuss štvrtého typu, sú ozajstní padlí Bódhisattvovia, ktorí sa dopustili chyby posilnenia "ja." Týto hasnamussovia majú dvojaké ťažisko. Jedno je diabolské a druhé božské.

Čo je najstrašnejšie vo štvrtom type, že majú astrálne telo. Príkladom tohto typu je Andramelek. Tento hasnamuss mätie neskúsených zaklínačov, pretože sú dvaja Andramelekovia, jeden biely a druhý čierny. Obaja sú adepti, napriek tomu sú protiklady. Aj napriek tomu, sú jedným. Obaja sú ozajstní majstri, jeden je majster Bielej Lóže, a druhý Čiernej Lóže.

Mnohí zasvätenci dosiahli vytvorenie vyšších existenčných tiel Bytia, no napriek tomu zlyhali, pretože nerozdrvili psychické "ja."

Takýto zasvätenci nemôžu sláviť Narodenie Pána vo svojich srdciach, nemôžu dosiahnuť inkarnáciu svojho Bytia napriek tomu, že majú vyššie existenčné telá. A tak sa premenia na hasnamussa s dvojitým ťažiskom.

Ak skutočne chceme hlbokú Sebarealizáciu, potom je nutné pochopiť, že je potrebné pracovať s tromi faktormi revolúcie vedomia.

Ak ktorýkoľvek z týchto troch faktorov revolúcie vedomia, je vylúčený, potom výsledok je neúspech.

Hľa, tri faktory revolúcia vedomia: Narodiť sa, zomrieť a obetovať sa pre ľudstvo.

Sexuálna mágia, rozdrvenie "ja," charita: Toto je trojitá cesta usporiadaného života.

Niektorí gnostickí študenti nám písali, so žiadosťou o didaktiku na rozdrvenie "ja."

Najlepšia didaktika na rozdrvenie "ja," sa nachádza v praktickom živote, ktorý intenzívne žijeme.

Spoločenskosť je úžasné veľké zrkadlo, kde môžeme v plnom rozsahu pozorovať rôzne "ja."

Chyby, ktoré sú skryté v hĺbke podvedomia, vychádzajú spontánne na povrch, keď sme vo vzťahu so svojimi blížnymi. Chyby z nás len tak vyletia, pretože naše podvedomie nás zradí, a ak sme v stave ostražitosti vnímania, potom ich zbadáme, tak, ako sú.

Najväčšou radosťou gnostika, je oslavovať objav niektorého z jeho chýb.

Objavená chyba sa stane mŕtvou chybou. Keď objavíme akúkoľvek chybu, potom by sme ju mali vidieť v akcii, ako keď človek pozerá film, ale bez toho, aby sme ju súdili alebo odsudzovali.

Intelektuálne pochopiť zistenú chybu nestačí. Je potrebné, aby sme sa ponorili do hlbokej vnútornej meditácie, aby sme ju mohli pochopiť v ďalších úrovniach mysle.

Myseľ má mnoho úrovní a hĺbok. Ak sme nepochopili chybu vo všetkých úrovniach mysli, potom sme neurobili nič, pretože chyba i naďalej existuje ako lákavý démon na dne nášho vlastného podvedomia.

Ak je chyba celistvo pochopená vo všetkých úrovniach mysli, potom je rozložená spolu s malými "ja," ktoré ju charakterizujú. Takto je chyba zredukovaná na kozmický prach v nadzmyslových svetoch.

To je, ako umierame od okamihu k okamihu. To je spôsob, ako v sebe vytvoríme Trvalé centrum vedomia, Stále ťažisko.

V každej ľudskej bytosti, ktorá nie je v extrémnom stave degenerácie existuje Budhata, vnútorný budhistický princíp, psychický materiál alebo pôvodná hmota s cieľom vytvoriť to, čo sa nazýva dušou.

Mnohopočetné "ja" hlúpo mrhá takýmto psychickým materiálom v absurdných atómových výbuchoch závisti, chamtivosti, nenávisti, smilstva, pripútanosti, márnosti apod.

Tento psychický materiál sa v nás od momentu k momentu hromadí, v súlade so smrťou mnohopočetného "ja." Takto dosiahneme Trvalého centra vedomia.

To je spôsob, akým sa krôčik po krôčiku zindividualizujeme. Keď sa zbavíme ega, potom sa zindividualizujeme.

Avšak, objasňujeme, že individualita nie je všetko, pretože pri prežívaní udalosti Betlehemu, musíme prejsť do Vyššej-individuality.

Práca na rozdrvení "ja" je niečo veľmi vážneho. Musíme sa hlboko študovať vo všetkých úrovniach mysli, pretože "ja" je kniha mnohých zväzkov.

Musíme študovať naše myšlienky, emócie a činnosti v každom okamihu, a to bez toho, aby sme ich odôvodňovali alebo ich odsudzovali. Každý jeden náš defekt musíme v celku pochopiť vo všetkých hĺbkach mysle.

Mnohopočetné "ja" je podvedomie. Keď rozdrvíme "ja," podvedomie je transformované do vedomia.

Musíme premeniť podvedomie do vedomia, a to je možné len dosiahnutím zničenia "ja."

Nepretržité prebudené vedomie vzniká, keď naše vedomie zaujíma miesto podvedomia.

Každý, kto má nepretržité vedomie, žije úplne každý okamih vedome, a to nielen vo fyzickom svete, ale aj vo vyšších svetoch.

Súčasné ľudstvo je deväťdesiat sedem percent v podvedomí. A preto počas spánku fyzického tela, rovnako ako po smrti, hlboko spí nielen v tomto fyzickom svete, ale aj v nadzmyslových svetoch.

Potrebujeme smrť nášho "ja." Musíme zomrieť od okamihu k okamihu, tu a teraz, a to nielen v tomto fyzickom svete, ale aj vo všetkých rovinách Kozmickej mysli.

Musíme byť voči sebe nemilosrdní, aby sme mohli s obrovským skalpelom sebakritiky toto "ja" rozpitvať.

Kapitola 7

Zápas protikladov

Veľký majster raz povedal: "Hľadajte osvietenie, a všetko ostatné vám bude pridané."

Najväčším nepriateľom osvietenia je "ja." Je potrebné vedieť, že "ja" je uzol v toku existencie, fatálna obštrukcia v toku života, slobodného vo svojom pohybe.

Majster dostal otázku: "Čo je cesta?"

"Aká nádherná hora!" odpovedal s odkazom na horu, kde mal svoje nebo.

"Ja sa vás nepýtam na horu, namiesto toho sa vás pýtam na cestu."

"Dokiaľ nebudeš schopný ísť za hranice hory, nenájdeš cestu," odpovedal majster.

Ďalší mních položil rovnakú otázku tomu istému majstrovi.

"Tu je, máš ju priamo pred očami," odpovedal majster.

"Prečo ju nevidím?"

"Pretože máš egoistické myšlienky."

"Majster, budem ju môcť vidieť?"

"Tak dlho, ako budeš mať dualistický pohľad a budeš vravieť: "Nemôžem" a tak ďalej, tvoje oči budú zaslepené týmto relatívnym pohľadom."

"Ak neexistuje žiadne „ja“ alebo ty, dá sa to vidieť?"

"Ak neexistuje žiadne „ja“ alebo ty, kto to chce vidieť?"

Základom "ja" je dualizmus mysle. "Ja" je udržované pri živote zápasom protikladov.

Všetko myslenie je založené na boji protikladov. Ak povieme, že táto osoba je vysoká, chceme povedať, že nie je malá. Ak povieme, že vstupujeme, chceme povedať, že neodchádzame. Ak povieme, že sme šťastní, s týmto výrokom tvrdíme, že nie sme smutní, atď.

Problémy života nie sú ničím iným než mentálne formy s dvoma pólmi: jedna pozitívna a druhá negatívna. Problémy sú udržiavané mysľou a myseľ ich taktiež vytvára. Keď prestaneme premýšľať o probléme, nevyhnutne tento problém končí.

Šťastie a smútok, radosť a bolesť, dobro a zlo, víťazstvo a porážka, títo predstavujú bitku protikladov, na ktorej je "ja" založené.

Celý náš úbohý život žijeme tým, že ideme z jedného extrému do druhého: víťazstvo, porážka, páči, nepáči, rozkoš, bolesť, zlyhanie, úspech, toto, tamto, atď.

Musíme sa oslobodiť od tyranie protikladov. To je možné len tým, že sa naučíme ako žiť v každom okamihu bez akýchkoľvek abstraktných úvah, bez akýchkoľvek snov a fantázií.

Pozoroval si, ako sú kamene na ceste svetlé a čisté po prívalových dažďoch? Človek si môže len s obdivom povzdychnúť "Ach!" Toto "Ach!" musíme pochopiť bez toho, aby sme toto božské zvolanie deformovali bitkou protikladov.

Joshu sa spýtal majstra Nansena, "Čo je TAO?"

"Obyčajný život," odpovedal Nansen.

"Čo má človek urobiť, aby podľa toho mohol žiť?"

"Ak sa podľa toho budeš snažiť žiť, potom to od teba utečie, nesnaž sa spievať tú pesničku, nechaj, nech sa spieva sama. Neprichádza obyčajné štikútanie samo od seba?"

Zapamätajte si túto frázu: "Gnóza žije faktami, chradne v abstrakciách, a je ťažké ju nájsť i v najvznešenejších myšlienkach."

Pýtali sa majstra Bokujo: "Máme sa obliekať a jesť každý deň? Ako by sme mohli z tohto uniknúť?"

Majster odpovedal: "Jeme, obliekame sa."

"Nechápem," povedal žiak.

"Potom sa obleč a jedz," povedal majster.

To je presne činnosť bez protikladov: Jeme, obliekame sa? Prečo z toho robiť problém? Prečo premýšľať o iných veciach, zatiaľ čo jeme a obliekame sa?

Ak jete, jedzte, ak sa obliekate, obliekajte sa, a keď kráčate po ulici, kráčajte, kráčajte, kráčajte, ale nemyslite na nič iné. Robiť len to, čo robíte. Neutekajte od faktov, neplňte ich s toľkými významami, symbolmi, kázaniami a varovaniami. Žite ich bez alegórií, žite ich s vnímavou mysľou od okamihu k okamihu.

Pochopte, že k vám hovorím o ceste činu, bez bolestivého boja protikladov.

Rozprávam vám o činnosti bez rozptyľovania, bez únikov, bez fantázií, bez akéhokoľvek druhu abstrakcií.

Zmeňte svoj charakter, milovaní, zmeňte ho prostredníctvom inteligentnej činnosti, bez boja protikladov.

Keď sú dvere fantázie zatvorené, prebudí sa orgán intuície.

Činnosť, bez boja protikladov, je intuitívna činnosť, úplná činnosť, lebo tam, kde je úplnosť, chýba "ja."

Intuitívna činnosť nás vedie za ruku smerom k prebudeniu vedomia.

Poďme s radosťou pracovať a odpočívať, nechajme sa unášať chodom života. Vyčerpajme zakalené a zhnité vody notorického myslenia. Takto do prázdnoty vtečie gnóza a spolu s ňou, šťastie života.

Táto inteligentná činnosť, bez boja protikladov, nás povznesie až k hranici únosnosti.

Keď všetko prebieha ako má, pevná strecha myslenia sa rozbije. Potom svetlo a sila Vnútorného Bytia zaplaví myseľ, ktorá prestala snívať.

Potom vo fyzickom svete i mimo neho, pričom hmotné telo spí, žijeme úplne pri vedomí a osvietení, tešiaci sa z radosti života vo vyšších svetoch.

Táto disciplína, nás dovedie k prebudeniu vedomia.

Ak jeme a premýšľame o podnikaní, je jasné, že snívame. Ak šoférujeme auto a premýšľame o našej snúbenici/ovi, je logické, že nie sme hore, snívame. Ak si pri práci spomíname na krstného otca alebo krstnú mamu alebo nášho kamaráta alebo brata, atď., tak je jasné, že snívame.

Ľudia, ktorí žijú snením vo fyzickom svete, žijú snením i vo vnútorných svetoch (počas hodín, v ktorých fyzické telo spí).

Musíme prestať snívať vo vnútorných svetoch. Keď prestaneme snívať vo fyzickom svete, tak sa prebudíme tu a teraz a toto prebudenie sa objaví vo vnútorných svetoch.

Najskôr hľadajte osvietenie a všetko ostatné vám bude pridané.

Každý, kto je osvietený vidí cestu. Každý, kto nie je osvietený, nevidí cestu, a preto môže byť ľahko z tejto cesty zvedený a padnúť do priepasti.

Obrovské je úsilie a bdelosť, ktorá je potrebná zo sekundy na sekundu, od momentu k momentu, aby sme neupadli do ilúzií. Jedna minúta nevedomia je všetko, čo myseľ potrebuje, aby už snívala o niečom inom, a takto nás rozptyľovala od práce alebo úlohy, ktorú v ten okamih vykonávame.

Keď sme vo fyzickom svete, musíme sa naučiť byť hore od okamihu k okamihu. Potom vo vnútorných svetoch, či už počas hodín spánku fyzického tela alebo po smrti, budeme taktiež žiť od okamihu k okamihu prebudeným a sebauvedomeným spôsobom.

Je bolestné vedieť, že vedomie všetkých ľudských bytostí hlboko spí a sníva nielen počas hodín odpočinku fyzického tela, ale aj pri tom stave, ktorý ironicky nazývame bdelým stavom.

Činnosť bez mentálneho dualizmu vyvoláva prebudenie vedomia.

Kapitola 8

Technika meditácie

Technika meditácie nám umožňuje dospieť k výšinám osvietenia.

Mali by sme rozlišovať medzi mysľou, ktorá je tichá a mysľou, ktorá bola umlčaná silou.

Mali by sme rozlišovať medzi mysľou, ktorá je v tichosti a mysľou, ktorá je násilne umlčaná.

Keď je myseľ umlčaná silou, tak v skutočnosti nie je tichá. Je umlčaná násilím a v hlbších úrovniach porozumenia existuje úplná búrka.

Keď je myseľ násilne umlčaná, tak naozaj nie je v tichu. Hlboko vnútri protestuje, vykrikuje a zúfa.

Je nutné, aby sme počas meditácie skoncovali s modifikáciami myslenia. Keď myslenie zostáva pod našou kontrolou, osvietenie k nám prichádza spontánne.

Kontrola mentálnych procesov nám umožňuje zničiť putá vytvorené mysľou. Ak chcete dosiahnuť pokoj a ticho mysle, je potrebné vedieť, ako žiť z okamihu na okamih, vedieť, ako využiť každého okamihu a nežiť ho v dávkach.

Z každého okamihu vezmite všetko, čo sa dá, pretože každý okamih je dieťaťom gnózy, každý okamih je absolútny, živý a významný. Okamihovosť je zvláštna charakteristika gnostikov. Milujeme filozofiu okamihovosti.

Majster Ummom povedal svojim učeníkom: "Ak kráčate, kráčajte, ak sedíte, seďte, ale nebuďte nerozhodní."

Začať so štúdiom techniky meditácie, je vstúpiť do predsiene božského pokoja, ktorý prevyšuje všetko poznanie.

Najvznešenejšou formou myslenia, je nemyslenie. Keď človek dosiahne pokoj a ticho mysle, tak "ja" so všetkými svojimi vášňami, brlohmi, túžbami, obavami, náklonnosťami, atď., jednoducho zmizne.

Iba v neprítomnosti "ja," v neprítomnosti mysli, sa Budhata môže prebudiť, aby sa spojila s Vnútorným Bytím a vzala nás do extáze.

Škola čiernej mágie Subub uvádza, že Monad alebo Veľká Realita prenikne do toho, kto nemá existenčné telá Bytia. Toto vyjadrenie je nepravdivé.

Čo vstupuje do tých temných fanatikov Subub, sú zlé entity, ktoré sa prostredníctvom týchto ľudí vyjadrujú gestami, činmi, beštiálnymi a absurdnými slovami. Takíto ľudia sú posadnutí temnými silami.

Pokoj a ticho mysle, má jediný cieľ: oslobodiť esenciu z mysle, takže potom keď splynie s Monadom alebo Vnútorným Bytím, môže zažiť to, čo nazývame Pravda.

Esencia počas extázy a v neprítomnosti "ja," môže žiť slobodne vo svete Hmly ohňa a zažívať Pravdu.

Keď je myseľ v pasívnom a vnímavom stave, absolútne pokojná a v tichu, esencia alebo Budhata je oslobodená od mysle a prichádza extáza.

Esencia je vždy uväznená v boji protikladov, ale keď zápas končí a dostaví sa absolútne ticho, potom esencia zostáva voľná a fľaša je rozbitá na kusy.

Keď praktizujeme meditáciu, naša myseľ je napádaná veľkým množstvom spomienok, túžob, vášní, starostí, atď.

Mali by sme sa vyhnúť konfliktu medzi pozornosťou a rozptýlením. Konflikt medzi pozornosťou a rozptýlením nastáva, keď s takýmito útočníkmi mysle bojujeme. "Ja," je premietacím prístrojom takýchto mentálnych útočníkov. Tam, kde je konflikt, pokoj a ticho nemôže existovať.

Tento premietací prístroj by sme mali zrušiť prostredníctvom sebapozorovania a pochopenia. Prehliadnite si každý obraz, každú spomienku, každú myšlienku, ktorá príde na myseľ. Nezabudnite, že každá myšlienka má dva póly: pozitívny a negatívny.

Vchádzanie a vychádzanie sú dva aspekty tej istej veci. Jedáleň a umyváreň, vysoký a nízky, príjemné a nepríjemné, atď., sú vždy dva póly tej istej veci.

Preskúmajte oba póly každej mentálnej formy, ktorá príde na myseľ. Pamätajte si, že iba prostredníctvom štúdia týchto polarít možno dospieť k syntéze.

Každá mentálna forma môže byť odstránená pomocou jej syntézy. Príklad: zaútočí na nás spomienka snúbenice/a. Je krásna/y? Zamyslime sa, že krása je opakom škaredosti, a ak v mladosti je krásna, v starom veku bude škaredá. Syntéza: Nemá cenu o nej rozmýšľať, je len ilúziou, kvetinou, ktorá nevyhnutne uvädne.

V Indii sa toto sebapozorovanie a štúdium vlastnej psychiky vhodne nazýva Pratjáhára.

Vtáčku podobné myšlienky, musia prejsť priestorom našej vlastnej mysle po sebe idúcom sprievode, ale bez toho, aby zanechali akúkoľvek stopu.

Nekonečný sprievod myšlienok, ktoré "ja" neustále premieta, je na konci vyčerpaný, a potom myseľ zostáva v pokoji a tichu.

Veľký Seba-uvedomený Majster povedal: "Iba v neprítomnosti projektoru, inými slovami, "ja," prichádza ticho, ktoré nie je produktom mysle. Toto ticho je nevyčerpateľné, nemá nič spoločné s časom a je nezmerateľné. Iba vtedy príde TO, čo je."

Celá táto technika je zhrnutá do dvoch princípov:

1. Hlboká reflexia

2. Obrovský pokoj

Táto technika meditácie, čo je nemyslenie, spustí najcentrálnejšiu časť mysle, tú, ktorá spôsobuje extázu.

Pamätajte si, že centrálna časť mysle je to, čo sa nazýva budhata, esencia, vedomie.

Keď sa prebudí budhata, sme osvietení. Musíme prebudiť budhatu, vedomie.

Gnostický študent môže meditovať po sediačky v západnom alebo orientálnom štýle.

Je vhodné mať zatvorené oči, aby sa predišlo rozptyľovaniu vonkajším svetom.

Je tiež vhodné, aby sme dôkladne uvoľnili telo, aby sme predišli napätiu akéhokoľvek svalu.

Budhata, esencia, je psychický materiál, vnútorný budhistický princíp, duchovný materiál alebo hlavná hmota, s ktorou dáme tvar duši.

Hlbokou vnútornou meditáciou prebudíme to najlepšie, čo máme vo vnútri, t.j. budhata.

Budhata je naozaj jediný prvok, ktorý úbohé intelektuálne zviera vlastní a ktorý mu umožní zažiť to, čo nazývame Pravdou.

Jediná vec, ktorú intelektuálne zviera môže urobiť, keďže je neschopné inkarnovať Bytie (vzhľadom k tomu, že stále nemá k dispozícii vyššie existenčné telá), je meditovať, prebudiť budhatu a spoznať Pravdu.

Ježiš, božský Majster, ktorého zrodenie tento rok slávime (1964), povedal:

...poznáte pravdu, a pravda vás vyslobodí. - Ján 8:32

Kapitola 9

Extáza

Isan poslal majstrovi Koysenovi zrkadlo, ktorý ho ukázal svojim mníchom a povedal: "Je toto zrkadlo Isanove alebo moje? Ak poviete, že patrí Isanovi, ako je možné, že je v mojich rukách? Ak poviete, že je moje, vari som ho nedostal z Isanových rúk? Hovorte, hovorte, inak ho rozbijem na kusy."

Mnísi neboli schopní prejsť medzi týmito dvoma protikladmi a majster rozbil zrkadlo na kusy.

Extáza je nemožná, kým je esencia uväznená v protikladoch.

V časoch Babylonu, prišiel na svet veľký Avatar, bódhisattva najsvätejšieho Ashiata Shiemasha.

Tento bódhisattva nebol padlý, a ako každý bódhisattva, svoje vyššie existenčné telá Bytia mal normálne vyvinuté.

Keď dovŕšil zodpovedného veku, dorazil k Veziniánskej hore a vstúpil do jaskyne.

Tradícia rozpráva, že tam vykonal tri obrovské pôsty o štyridsiatich dňoch, každý sprevádzaný úmyselným a dobrovoľným utrpením.

Prvý pôst zasvätil modlitbe a rozjímaniu.

Druhý pôst bol zasvätený preskúmaniu celého svojho života a svojich minulých životov.

Tretí pôst bol definitívny. Bol zasvätený skoncovať s mechanickými asociáciami mysle. Nejedol, pil len vodu, a každú polhodinu si z hrude vytrhol dva chlpy.

Existujú dva typy mechanických asociácií, ktoré sú základom protikladov:

1) Mechanické asociácie prostredníctvom myšlienok, slov, fráz, atď.

2) Mechanické asociácie obrázkov, tvarov, vecí, osôb, atď.

Myšlienka sa spája s inou, slovo s iným, fráza s inou, a nasleduje bitka protikladov.

Jedna osoba sa spája s druhou, jedna vec s inou. Obraz sa spája s ďalším, forma s inou, a bitka protikladov pokračuje.

Bódhisattva Avatara Ashiata Shiemasha nevysloviteľne trpel. Štyridsať dní pôstu, odriekania sa, ponorený v hlbokej vnútornej meditácii, napokon dosiahol oddelenie sa od mentálneho mechanizmu, a jeho myseľ zostala pôsobivo pokojná a v impozantnom tichu.

Výsledkom bola extáza, s inkarnáciu svojho skutočného Bytia.

Ashiata Shiemash odviedol v Ázii skvelú prácu. Všade založil kláštory a určil panovníkov s prebudeným vedomím.

Tento bódhisattva bol schopný inkarnovať svoje skutočné Bytie počas meditácie, pretože už mal vyššie existenčné telá Bytia.

Tí, ktorí nemajú vyššie existenčné telá Bytia, nemôžu dosiahnuť, že sa do nich Božstvo alebo Bytie inkarnuje. Napriek tomu sú schopní oslobodiť svoju esenciu, aby sa mohla zlúčiť s ich Bytím a podieľať sa na Jeho extáze.

V stave extázy, môžeme študovať veľké tajomstvá života a smrti.

Musíme študovať rituál života a smrti, pokým nepríde Bytie.

Len v neprítomnosti "ja," môžeme zažiť blaženosť Bytia. Iba v neprítomnosti "ja," môže byť dosiahnutá extáza.

Keď dosiahneme rozpustenie mentálneho mechanizmu, potom príde to, čo orientálna rasa nazýva "roztrhnutie vreca," erupcia prázdnoty. Potom je tu výkrik radosti, pretože esencia (Budhata) unikla z bitky protikladov, a teraz sa podieľa na splynutí so svätými.

Len vďaka skúsenostiam extázy môžeme spoznať to, čo je Pravda a život. Iba v neprítomnosti "ja" sa môžeme tešiť extázy života v jeho pohybe.

Iba v stave extázy môžeme objaviť hlboký význam Narodenia Pána, ktorý vždy každoročne slávime s radosťou v našich srdciach.

V stave extázy študujeme život Krista. Potom zistíme, že veľký fragment tejto vesmírnej drámy zastúpenej Pánom, nie je vôbec písomne zaznamenaný.

Gnostickú meditáciu musíme praktizovať denne. Môžeme ju vykonávať samostatne alebo v skupine.

Táto technika meditácie, prezentovaná v tejto knihe, musí byť zriadená vo všetkých gnostických lumisiálov (školách) ako povinnosť, a tým sa premenia tieto lumisiály na centrá meditácie.

Všetci gnostickí bratia sa musia zhromaždiť, sedieť a meditovať ako skupina.

Každá gnostická skupina musí praktizovať túto techniku meditácie pred alebo po stretnutí Druhej komory.

Táto technika meditácie tiež môže a musí byť realizovaná každý deň v našich domovoch. Tí, ktorí môžu ísť do lesa, na vidiek, tak musia urobiť, aby mohli meditovať v tichu lesa.

V poriadku gnostických lumisiálov je potrebné zahrnúť techniku meditácie, na základe posolstva a učenia tejto knihy. Preto odovzdávame túto unikátnu techniku meditácie, ktorá musí byť prijatá vo všetkých lumisiálov.

Je chybou vyhlasovať, že Veľká realita môže pracovať vo vnútri jedinca, ktorý nemá existenčné telá Bytia.

Je hlúpe tvrdiť, že Veľká realita môže preniknúť dovnútra hocikoho (ako to tvrdia temní prívrženci Subub), aby (vraj) vyhnali zo seba inštinktívne, ponorené zvieracie entity, ktoré tvoria mnohopočetné "ja."

Opakujeme: Veľká realita nemôže preniknúť dovnútra tých, ktorí nemajú vyššie existenčné telá Bytia. Vyššie existenčné telá Bytia, môžeme vytvoriť iba s maithunou (sexuálna mágia).

Veľký Avatar Ashiata Shiemash sa mohol inkarnovať do svojho bódhisattvu, keď myseľ tohto bódhisattvu bola v absolútnom pokoji a tichu. Toto bolo vďaka konkrétnej skutočnosti, že tento bódhisattva už vlastnil vyššie existenčné telá Bytia z predchádzajúcich reinkarnácií.

Takisto je potrebné objasniť, že po extáze, a napriek získaniu obrovského množstva energie, "ja" nie je rozdrvené, ako sa mnohí študenti okultizmu mylne domnievajú.

Rozdrvenie "ja" je možné len vďaka hlbokému pochopeniu a skrze neustálu každodennú prácu na sebe, od okamihu k okamihu.

Všetko toto vysvetľujeme preto, aby sme si nemýlili gnostickú meditáciu s temnými praktikami Subub, a mnohými inými školami čiernej mágie.

Keď mystik dosiahne extázu a vráti sa do svojho fyzického tela, potom cíti naliehavú nutnosť vytvorenia vyšších existenčných tiel Bytia a neopísateľnú túžbu rozdrviť "ja."

Extáza nie je dajaký hmlistý stav, ale transcendentálny stav údivu, ktorý je spojený s dokonalou duševnú jasnosťou.

Moji bratia a sestry: Prajem vám veselé Vianoce a úspešný nový rok.

Nech betlehemská hviezda žiari na vašej ceste.

Inverenciálny Pokoj,

Samael Aun Weor

Koniec

O autorovi

"My, bódhisattvovia súcitu, ktorí nesmierne milujeme ľudstvo, hovoríme: Dokiaľ bude existovať čo i len jediná slza v ľudskom oku, dokiaľ bude existovať čo i len jedno trpiace srdce, tak odmietame prijať šťastie Nirvány. Musíme hľadať prostriedky, aby sme boli ešte užitočnejší pre toto úbohé, trpiace ľudstvo" (Samael Aun Weor, Veľké Záhady)

Samael Aun Weor napísal viac ako 60 kníh, dal tisícky prednášok a založil svetové gnostické hnutie, ktorého číslo členov je v miliónoch. I keď tieto úspechy sú určite pôsobivé, sú iba bledým odrazom práce, ktorú vykonal vnútorne, duchovne. A predsa napriek jeho múdrosti a veľkorysosti voči ľudstvu, povedal.

„Nenasledujte ma. Som iba ukazovateľ. Dosiahnite svoju vlastnú Sebarealizáciu.“

Jeho celoživotná misia bola doručiť ľudstvu kompletnú a presnú vedu na vytvorenie úplnej ľudskej bytosti (skutočného človeka). Tú záhadnú a starodávnu múdrosť, dlho ukrytú v každom veľkom náboženstve.

"Ak naozaj milujeme svojich blížnych, tak je nutné, aby sme študovali vlastné „ja.“ Je nevyhnutné pochopiť, že len tým, že ukončíme faktory sebectva a krutosti (ktoré má každý z nás v sebe), môžeme vytvoriť lepší svet, svet bez hladu a strachu. Spoločnosť je jednotlivec. Svet je jednotlivec. A preto, ak sa jednotlivec zásadne zmení, tak svet sa nevyhnutne zmení tiež. Vedomie je v kritickom ohrození, a iba tým, že sa radikálne zmeníme ako jednotlivci, môžeme zachrániť samých seba a ľudstvo." (Samael Aun Weor, Revolúcia Dialektiky)

Tento preklad bol možný vďaka dobrovoľníkom, ktorí sa usilujú o rozšírenie Gnostického učenia v Českej a Slovenskej republike. Pre viacej informácii navštívte našu webovú stránku www.gnoza.cz. Pre českú verziu, stačí kliknúť na panel: Úvod – a vybrať si českú verziu stránky.

Table of Contents

Titulná strana

Obsah

Usporiadanie psychiky

1. Kundabuffer orgán

2. Ens Seminis

3. Sedem vesmírov

4. Psychické „ja“

5. Návrat a reinkarnácia

6. Rozdrvenie „ja“

7. Zápas protikladov

8. Technika meditácie

9. Extáza

O autorovi